
1. מבוא

משרד החינוך (שייקרא להלן "המשרד"), באמצעות מינהל חברה ונוער ("המינהל"), פונה בזאת לקבלת הצעות ל:

הקמת רשימת גופים למתן שירותי הטסה וקרקע למשלחות היוצאות מבתי ספר לפולין במשלחות מוסדיות עצמאיות
וזאת בהיקף ובגבולות אחריות כפי שיפורטו בהמשך.
1.1 שאלות ובירורים
כל הפונים מתבקשים לקרוא את חוברת המכרז על כל נספחיה בטרם משלוח שאלות/הערות.

יש לשלוח קובץ וורד/אקסל הכולל את השאלות עד ל- 13.12.2021 בשעה 14:00 לכתובת המייל michrazimedu@education.gov.il, כאשר חובה לציין בשורת הנושא בדוא"ל: קול קורא מס' 1 : להקמת רשימת גופים למתן שירותי הטסה וקרקע למשלחות היוצאות מבתי ספר לפולין במשלחות מוסדיות עצמאיות

קובץ השאלות יהיה בהתאם למבנה שלהלן:

	קול קורא 31/12.2021 : הקמת מאגר ספקים לסוכני נסיעות לצורך מתן שירותי הטסה וקרקע לפולין

	סידורי
	מספר הסעיף אליו מתייחסת השאלה/הבהרה
	עמוד
	פירוט השאלה / בקשה להבהרה

	1
	
	
	

	2
	
	
	

	3
	
	
	

	4
	
	
	

	5
	
	
	


המשרד ישיב על השאלות עד שבוע לפני המועד האחרון להגשת הצעות. 
מסמכי ההבהרות אשר כוללים תשובות לשאלות שהתקבלו, יפורסמו באתר מינהל הרכש הממשלתי בכתובת: HTTP://WWW.MR.GOV.IL
באחריות המציעים לעקוב באופן שוטף  אחר פרסום הודעות והבהרות באתר כאמור.

יש לצרף את ההודעות ואת מסמכי ההבהרות, ככל שיהיו חתומים ע"י המציע לחוברת הגשת ההצעה, שכן הינם חלק בלתי נפרד ממסמכי המכרז. 

כל תשובה אשר לא קיבלה את ביטויה במסגרת המסמכים וההודעות כאמור, אינה מחייבת את המשרד.

אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו, בהתאם למבנה ולאופן המפורטים לעיל. 
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תפורסם באתר.
1.2 בכל מקום בו נכתב במסמך זה לשון זכר או לשון נקבה המשמעות הינה זכר ו/או נקבה.
2. הגורמים אליהם מופנה קול הקורא (דרישות סף)
2.1 במקרה בו מציע משמש כקבלן של המשרד בהתקשרות אחרת והצעתו לקול קורא זה הינה ההצעה המועמדת האחת מהרשימות והסתבר כי קיים ניגוד עניינים בין הפעילות בקול קורא זה לפעילות בהתקשרות אחרת, המשרד רשאי על פי שיקול דעתו הבלעדי להחליט באיזה מבין המכרזים/התקשרויות קיים למשרד יתרון מקצועי וכספי להתקשרות עם גוף ההדרכה.
על בסיס החלטה זו המשרד יקבע באיזה מבין שני המכרזים/התקשרויות המציע יוכל לשמש כקבלן של המשרד.

על המציע להצהיר בהצעתו (נספח 2) כי לא עולה חשש לניגוד עניינים, בין הפעילות הנדרשת בקול קורא זה לבין פעילויות אחרות עם המשרד בהם המציע מעורב.

כמו כן, במקרה בו מציע מבצע פעילות שמסתבר שקיים ניגוד עניינים בינה לבין הפעילות בקול קורא זה, המשרד רשאי, עפ"י שיקול דעתו הבלעדי לקבוע כי המציע לא יוכל לזכות בקול קורא זה.

2.2 דרישות סף מהמציע 

2.2.1 על המציע להיות גוף משפטי מאוגד הרשום ברשם רשמי או גוף סטטוטורי.
2.2.2 על המציע להיות עוסק מורשה/מלכ"ר.
2.2.3 על המציע להיות מנהל ספרי חשבונות כחוק.
2.2.4 אם המציע הינו עמותה או חברה לתועלת הציבור, עליו להיות בעל אישור על ניהול תקין, מטעם הרשם המוסמך, תקף לשנה השוטפת או בעל אישור על הגשת מסמכים מטעם הרשם המוסמך אשר התקבל ניתן על ידי הרשם המוסמך לא מוקדם משנתיים לפני המועד האחרון להגשת ההצעות.
2.2.5 למציע ניסיון בארגון נסיעות של קבוצות לחו"ל המורכבות מ-12 איש לפחות, שכללו שירותי קרקע וטיסות עבור לפחות 45 קבוצות במהלך 4 שנים האחרונות.
2.3 מובהר בזאת כי לצורך עמידה בתנאי הסף על המציע לעמוד בתנאי הסף בעצמו וכי לא ניתן לייחס ניסיון ו/או מחזור כספי ו/או כל פרט אחר של כל גוף אשר אינו המציע עצמו לרבות חברת אם, חברת בת או כל גוף אחר הקשור בדרך כלשהי למציע ולמעט גוף אשר בוצע לגביו מיזוג עם גוף אחר עפ"י סעיף 323 לחוק החברות התשנ"ט-1999, טרם המועד האחרון להגשת הצעות למכרז זה או לחילופין בוצע מיזוג שקיבל אישור לפי סעיף 20 לחוק ההגבלים העסקיים התשמ"ח-1988, שכלל העברה של כלל הנכסים והחיובים, לרבות חיובים מותנית, עתידיים, ידועים ובלתי ידועים, כל העובדים וכל הלקוחות של חברת יעד לחברה קולטת, וחברת היעד כבר אינה פעילה, טרם המועד האחרון להגשת הצעות למכרז זה.
2.4 המשרד רשאי לפסול הצעה או לבטל זכיה במכרז בכל מקרה שבו קיימת כנגד המציע או אורגן אצל המציע, חקירה או הוגש נגדו כתב אישום או שהורשע בעבירה שמפאת מהותה, חומרתה או נסיבותיה, ובכלל זה עבירות שעניינן פגיעה בתחרות או תיאום הצעות, המציע אינו ראוי לשמש כקבלן במכרז המספק שירותים המבוקשים במכרז זה.
3. הגדרות

3.1 המשרד – משרד החינוך. 

3.2 היחידה המזמינה – מינהל חברה ונוער.

3.3 השירותים נשוא קול הקורא – הקמת רשימת גופים למתן שירותי הטסה וקרקע למשלחות היוצאות מבתי ספר לפולין במשלחות מוסדיות עצמאיות.
3.4 דרישות סף – הדרישות הבסיסיות המגדירות את המינימום הנדרש על מנת להגיש הצעה, כמפורט בפרק 2 בלבד. 

3.5 המציע – גוף שהגיש הצעה למכרז זה לצורך רישום ברשימה.

3.6 הצעה לקול קורא – תשובת המציע לקול קורא הכוללת את כל המידע הנדרש למשרד, מסמכים המעידים על עמידתו בדרישות הקול קורא, התחייבותו לעמוד בתנאי הקול קורא, כל זאת עפ"י דרישות הקול קורא.

3.7 קבלן / זוכה – מציע אשר הצעתו נבחרה להכלל ברשימה המוקמת מכוח קול קורא זה.
3.8 לקוח – גוף שהוצג ברשימת הניסיון של המציע ושעימו נערכה התקשרות לקבלת שירות ע"י המציע וצויינו לגביו פרטים מלאים כולל פרטי בעל תפקיד אצל הלקוח ודרכי התקשרות עימו.

3.9 איש הקשר מטעם הלקוח – בעל תפקיד אצל הלקוח שמכיר את השירות שהמציע ציין שסיפק לו או את בעל התפקיד המוצע במסגרת המכרז, לגביו הוא ניתן כאיש קשר. 
3.10 שנה אחרונה – התקופה המתייחסת לשנה קלנדרית אחורה שקדמה למועד האחרון להגשת ההצעות.
3.11 מטה משלחות הנוער לפולין – הגוף המוסמך מטעם המשרד האחראי לטיפול ביציאת משלחות לפולין במסגרת המסע "את אחיי אני מבקש".
3.12 קבוצה - הצטרפות של מספר משתתפים בעלי עניין משותף לצורך נסיעה לחו"ל יחדיו כאשר מספר המשתתפים מונה לפחות 12 משתתפים, ללא קשר למספר האוטובוסים. 
3.13 מסגרת חינוכית / הגוף המזמין – בתי ספר, אירגוני נוער, תנועות נוער, משלחת עירונית של בני נוער.
3.14 תנועת נוער- תנועת נוער או ארגון נוער המוכר ונתמך על ידי משרד ממשלתי.
3.15 קבוצה מאורגנת - קבוצה של אנשים היוצאים יחד וחוזרים יחד ומקבלים את כל השירותים מסוכן הנסיעות באופן מרוכז ואחיד.
3.16 משלחת – מורכבת מקבוצה אחת או מספר קבוצות הכוללת  2-4 אוטובוסים, שהצטרפו יחד תחת מנהל אחד.
3.17 משלחת משרדית / משלחת ממלכתית משרדית (מטעם המשרד) – משלחת המאורגנת על ידי המשרד. 
3.18 משלחת מוסדית / משלחת ממלכתית מוסדית / משלחת עצמאית – משלחת מטעם מסגרת חינוכית כהגדרתה לעיל והמאורגנת מטעמו באמצעות קבלנים שיבחרו במענה לקול קורא.
3.19 איש תחנת קבע – איש  מטה המלווה ומתאם פעילויות  שונות בעבור  המשלחות בפולין.
3.20 ארגון יאט"א (IATA) -הארגון הבינלאומי של חברות התעופה.
3.21 איש עדות - אדם שנולד עד 1945 וחי באירופה בעבר ויש בחוויותיו האישיות במהלך מלחמת העולם השנייה כדי לתרום משמעותית למשתתפי המשלחת בעת המסע. 
3.22 תוכנית הכנה – פעילויות הכנה בארץ טרום המסע מתקיימת ב: מכוני שואה, מוזיאונים, הצגות, אנשי עדות ופעילות פנים בית ספרית. 
3.23 שירותים משלימים –רכישה של  תוספות כרטיסי טיסה ושירותי קרקע בפולין ופעילויות בארץ בעבור השבחת המסע בנוסף למינימום הנדרש למסע או לצורך מתן מענה ארגוני לצרכי הבטחון והמשרד בארץ ובפולין בעבור כלל המשלחות.
3.24 בקר סטאז'רים – איש מטעם מה"ד זיכרון השואה שתפקידו לבקר לחנוך ולהסמיך להדרכה של סטאז'רים במסגרת הסטאז' בפולין.
3.25 מאבטח ישראלי – מאבטח מטעם אגף הבטחון היוצא בטיסה מישראל לצורך תיגבור משלחת או תחנת הקבע. 
3.26 פיילוט – מדריך פולני מטעם משרד התיירות הפולני המלווה את המשלחת עפ"י חוק.
3.27 מערכת ממוחשבת – מערכת לניהול משלחות שיקבע המשרד מעת לעת.
3.28 מניין ימים – מניין הימים יכלול גם ימי שישי, שבת וחג בכל הנוגע ללוחות זמנים המפורטים בסעיפי מתן השירות.
4. תיאור הפרוייקט והיקפו
4.1 מבוא
4.1.1 המשרד באמצעות האגף, מבקש להקים רשימת גופים למתן שירותי הטסה וקרקע למשלחות היוצאות מבתי ספר לפולין במשלחות מוסדיות עצמאיות (להלן – הרשימה). לאחר הקמתה, תופץ הרשימה על ידי המשרד.
4.1.2 לצורך הקמת הרשימה, מפרסם המשרד בזאת את הדרישות בהם יידרשו לעמוד גופים המבקשים להיכלל ברשימה, וקורא לגופים המעוניינים בכך, להגיש בקשה להיכלל ברשימה. 
4.1.3 קול קורא זה יהיה פתוח לרישום מציעים בכל עת, עד אשר יבחר המשרד לסיים את תקופת פרסום קול קורא זה.
4.1.4 משלחות מוסדיות עצמאיות יוכלו להתקשר רק עם אחד מהקבלנים הכלולים ברשימה שתוקם מכוח קול קורא זה, לצורך קבלת השירות.
4.1.5 למכרז להקמת מאגר מס' 32/12.2021 (להלן: "מכרז המאגר") יוכל להגיש הצעה רק מציע שהגיש הצעתו לקול קורא זה.
4.1.6 הקבלנים יהיו מחויבים לכל הפחות במתן השירות המפורט בקול קורא זה ביחס למשלחות המוסדיות העצמאיות.
4.1.7 הרשויות / בתי הספר יוכלו להוסיף על שירותי החובה המפורטים להלן, אך לא לגרוע מהם.
4.1.8 הקבלנים אשר כלולים ברשימה ושהגופים המזמינים יפנו אליהם מכוח קול קורא זה,  מחוייבים ליידע את הגופים המזמינים על המכרז וכן להציג לגוף המזמין את תנאי המחיר (מחירי המקסימום) שנקבעו במכרז המאגר, תנאי הביטול שנקבעו במכרז המאגר והתנאים שנקבעו במכרז המאגר לעניין פיצויים.
4.1.9 הקבלנים מחוייבים לכלול בהסכם עם הגוף המזמין סעיף ביטול ותנאי פיצוי, הניתנים למו"מ בין הצדדים.
4.1.10 הפנייה של בתי הספר ו/או הרשויות לקבלנים הכלולים ברשימה, תעשה בהתאם לדין החל על הגוף הפונה (כדוגמת – פנייה לספק אחד או יותר, הליך התמחרות, פנייה פרטנית וכד'), ללא התערבות המשרד.
4.1.11 בית ספר יהיה רשאי, לאחר שהתקבלו תוצאות הפניה, לפנות למשרד החינוך בבקשה להוציא משלחת באמצעות הספק שזה במכרז להקמת מאגר. המשרד יהיה רשאי, לפי שיקול דעתו הבלעדי וכאמור בסעיף 4.37 למכרז המאגר, לאשר לבית הספר להוציא משלחת באמצעות מכרז המאגר ולא לפי תוצאות הפניה לפי קול קורא זה. 
4.2 כללי
4.2.1 הקבלן שיבחר על ידי הגוף המזמין (להלן בפרק זה: "המזמין") נדרש לעמוד באמור להלן לפחות, ולרבות בהוראות חוזר המנכ"ל המסוים כפי שיתעדכן מזמן לזמן.
4.2.2 על הקבלן לקבל הרשאה מהמטה למערכת ניהול המשלחות בעבור משלחתו של המזמין.
4.2.3 היה ולקבלן יש הרשאה תקפה במערכת, אין צורך במילוי טפסים אלא רק התאמת המשלחת לזכיין באמצעות כניסה לתיק המשלחת באישור מנהל המוסד המזמין.  
4.2.4 על הקבלן חלה חובה, כולל באמצעות אנשיו אשר נמצאים בפולין עם המשלחת, לתת מענה הולם לכל דבר ועניין ובכלל זה לבעיות בלתי צפויות אשר יכולות לקרות במהלך שהות המשלחת בפולין, לרבות עזרה ותיאום מול חברות התעופה בפולין וכיוצ"ב והכל ללא תמורה נוספת.
4.2.5 למען הסר ספק, חל איסור מוחלט על הקבלן לטפל בהוצאת משלחות בני נוער לפולין מטעם מסגרת חינוכית כלשהי, ללא אישור מראש ובכתב של מטה פולין.
4.2.6 מבלי לגרוע מכלליות האמור לעיל, כל הוצאה של קבוצת בני נוער ממסגרות חינוכיות, גם בתקופות חופשים מבתי הספר, מחייבת אישור מטה פולין.  
4.2.7 כל חריגה מתנאים אלו תהווה הפרה יסודית של המזמין את חוזר המנכ"ל ומכרז זה על כל המשתמע מכך ועלולה לגרור כל אחד מאלה:  
1. נקיטה באמצעים כנגד מנהל המשלחת/ מנהל הגוף המזמין.
2. נקיטה באמצעים למול הבעלות על בית הספר.
3. חסימת בית הספר ליציאה עתידית לפולין באופן עצמאי לפרק זמן של עד  3 שנים (תלוי בחומרת האירוע). 
ככל שבית הספר יבקש לאפשר יציאת תלמידי הגוף המזמין, הדבר יתאפשר רק באמצעות המשלחות המשרדיות, בכפוף לשיקול דעתו הבלעדי של המשרד. מספר התלמידים בכל משלחת לא יעלה על 80 תלמידים.
4.2.8 כל חריגה מתנאי המינימום במסמך זה וחוזר מנכ"ל או הנחיות הביטחון מצידו של הקבלן, או כל פגיעה בתחרות, תהווה הפרה יסודית על כל המשתמע מכך ועלולה לגרור אחד או יותר מאלה:
1. הסרה של הקבלן מהמאגר שהקים המשרד להוצאת משלחות משרדיות.
2. הסרה של הקבלן מהרשימה. 
3. פרסום ההפרה לכלל בתי הספר .
4. חסימת הגישה של הקבלן למערכת ניהול המשלחות בעבור כל המשלחות לפרק זמן של שנה ממועד ההסרה.
5. הטלת פיצוי מוסכם על הקבלן.

4.3 סוגי המשלחות והיקף המשתתפים
4.3.1 המשלחות העצמאיות ממלכתיות יצאו לחו"ל במהלך כל השנה בשלושה סבבים על פי תוכנית שתאושר ע"י המינהל בכל שנה ותועבר לבתי הספר מבעוד מועד. 
4.3.2 כל מסגרת חינוכית המתארגנת להוצאת משלחת רשאית לפנות למציעים הכלולים במאגר בכפוף להוראות מכרז זה לצורך קבלת השירותים על ידו.
4.3.3 בשנת 2022, שיבוץ המשלחות לפולין יתבצע על פי הקצאת אוטובוסים, באמצעות המחוזות. 
4.3.4 משלחת עצמאית תכלול לכל הפחות 70 תלמידים רשומים.  
4.3.5 על הקבלן להיערך לכך שמשלחת כוללת משתתפים שהם תלמידים, מורים ומלווים (מדריכים, הורים, צוות רפואי, צוות בטחון ואנשי עדות). 

4.3.6 על הקבלן להיערך לכך שבנוסף לציוד האישי של המשתתפים יש להטיס גם ציוד משלחתי הכולל אמצעי הדרכה, ארגזי אוכל, ציוד רפואי ואחר.
4.4 משך השהות בפולין
4.4.1 משך השהות של המשלחות בפולין יהיה כדלקמן:
1. מסלול א' - שהות של 7 ימים, 6 לילות. 
2. מסלול ב'- שהות של 5 ימים מלאים בימים א'-ה', 4 לילות. 
4.4.2 המשרד רשאי לאשר או לבטל את מסלול ב' לאורך כל השנה על פי שיקול דעתו הבלעדי. 
4.4.3 הקבלן רשאי להוסיף לילה טרם תחילת המסע או לאחריו ובלבד שמשך הזמן לא יעלה על 7 לילות ו-7 ימי פעילות, וכפוף לאישור מראש של מטה פולין.
4.5 תכנית בסיסית
4.5.1 התכנית הבסיסית של משלחת (כולל תוספות ושינויים, האתרים ושעות הפעילות) חייבת לעמוד בכל הדרישות המפורטות בתנאי המכרז ובחוזר מנכ"ל תשע''ט 10/ א' בסיון תשע''ט,, 04 ביוני  2019 (וכן כל תיקון או תוספת לחוזר זה/חוזר שיחליף חוזר זה) ובהתאם להנחיות שמפורסמות על ידי המשרד מזמן לזמן בנושא זה (ניתן להוריד מאתר משרד החינוך).
4.5.2 האתרים שיקבעו ישובצו במהלך ימי המסע. לגבי משלחות ממלכתיות מוסדיות עצמאיות ייקבע המסלול בתאום בין המסגרת החינוכית לקבלן בכפוף  להוראות הביטחון ומטה פולין. לאתרים הנ"ל עשויים להתווסף אתרים נוספים המתמזגים במסלול העיקרי עפ"י דרישת המסגרת החינוכית או המשרד.
4.5.3 המשרד ינהל רישום של בקשות ממוסדות חינוך ליציאת קבוצות לפולין במערכת הממוחשבת.
4.5.4 המשרד יפעל לשיבוץ המשלחות בהתאם להגדרות והנחיות הבטחון.
נכון לתאריך כתיבת מכרז זה, השיבוץ הינו לפי הקצאת אוטובוסים (ולא טיסות), בפריסה סדורה במרחבים וורשה -קרקוב / קטוביץ ולהפך. המשרד שומר לעצמו את הזכות לקבוע שיבוץ בדרך אחרת. 
4.5.5 60 יום לפחות לפני יציאת המשלחת (כנדרש בטופס 60) על הקבלן להגיש למשרד באמצעות הגוף המזמין, את מספר הטיסה חברת התעופה ושעות הנחיתה וההמראה שתטיס את המשלחת לפולין בהתאמה למסלול ולציר התנועה שנקבעו למשלחת במערכת הממוחשבת.  

4.5.6 המשרד רשאי לדרוש לשנות מועדי יציאה של קבוצות על מנת לעמוד בדרישה של מספר האוטובוסים המקסימלי ביום ובגזרות.
4.5.7 משלחת  (יתכן שילוב של מספר מוסדות) חייבת לכלול לפחות 2 אוטובוסים ולא יותר מ- 4 אוטובוסים.
4.5.8 כל שינוי במספר האוטובוסים למשלחת מחייב אישור מראש של מטה פולין.
4.5.9 על הקבלן באמצעות בית הספר, להעביר למטה פולין את התוכנית המלאה של המסע והמרכיבים השונים בו לקבלת אישור מראש של מטה פולין לא יאוחר מ- 60 יום לפני תאריך היציאה.
4.5.10 המשרד יהיה רשאי לדרוש לערוך בתכנית שינויים והתאמות, בין היתר כדי לצמצם את זמני השהייה בשדות התעופה וזמני הנסיעות והמעברים במסגרת התוכנית.
4.5.11 הזמנת אוטובוסים ע"י הגוף המזמין מעבר לכמות שנדרשה בפועל, יתכן ותגביל הזמנה עתידית בכפוף להחלטת המטה. 
עדכון מטה פולין מתחת ל-100 יום טרם יציאת המשלחת בדבר הפחתה בכמות האוטובוסים, תגביל את ההזמנה העתידית ב-50% אל מול ההזמנה המקורית שצומצמה. 
4.6 מועדי ההמראה והנחיתה ביעדים השונים
4.6.1 להלן יעדי הנחיתות והמראות הצפויות החל משנת תשפ"ב:
1. ת"א – פולין – ת"א: נחיתות או המראות בשדות התעופה הבאים: צפון -ורשה, דרום - קטוביץ, קרקוב.
(בשיבוץ ההזמנות במערכת הממוחשבת מופיע שדה נחיתה המראה קטוביץ כברירת מחדל כשדה דרומי. במידת הצורך ניתן לשנות את שדה התעופה לקרקוב  בטופס 60 בשלב טיסות).
2. כל שדה תעופה אחר דורש אישור נקודתי על ידי מנהלת פולין ואגף הבטחון.
4.6.2 תוכנית הסיור תתחיל במרחק שלא יעלה על 1.5 שעות נסיעה ממקום הנחיתה או כל שדה תעופה אחר בפולין שיאושר מראש ע"י מטה פולין וקב"ט המשרד.
4.6.3 2 "הגזרות" המרכזיות בפולין הן ורשה וקרקוב, בהתאם להנחיות של אגף הביטחון. בכל גזרה מספר מרחבים בהתאם לשדות התעופה.
4.6.4 מרחב שהות המשלחת יהיה בהתאם לשדה התעופה בו נחתה המשלחת, למשך מינימום של 24 שעות. קרי- על המשלחות לשהות במרחב 24 שעות לפחות ולא תותר נחיתה במרחב מסוים ומעבר  מידי למרחב אחר.
4.6.5 ציר תנועת המשלחות יהיה מצפון לדרום או מדרום לצפון בהתאם להקצאה שניתנה למשלחת. 
4.6.6 מועדי הטיסות במהלך כל השנה במסלול הרגיל יהיו כדלקמן: 
1. מועד ההמראה מהארץ לפולין לא אחרי 09:00.
2. מועד ההמראה מפולין לארץ לא לפני 21:00 (שעון מקומי).
3. מרבית מהמראות מהארץ יהיו בימי ג' או ד' בכפוף להחלטת מטה פולין 
4.6.7 במידה שההמראה חזרה הינה אחרי השעה 22:00 ועד השעה 02:00, על הקבלן לדאוג שיהיה למשתתפים מקום כינוס סגור בעל יציאות וכניסות מבוקרות (משיקולי בטחון ובטיחות) כגון מלון, מסעדה או אולם, עד לשעת ההגעה לשדה התעופה. 
4.6.8 במידה שההמראה חזרה לארץ הינה אחרי השעה 02:00, ידאג הקבלן ללינה בבית המלון בו שהתה הקבוצה (משיקולי בטחון ובטיחות). 
4.6.9 ניתן לטוס טיסת ערב, (ללא יום פעילות) שתכלול לינה נוספת טרם תחילת המסע. 
4.6.10 על הקבלן לתכנן ולהתאים את מועדי ההמראות והנחיתות כך שיהיה מינימום של זמני המתנה ושהייה בשדות התעופה ושיוותר מקסימום זמן לפעילות ולשהייה באתרים.
4.6.11 אין לפצל את המשלחת למספר מטוסים אלא באישור מראש של מטה פולין במשרד.
4.6.12 יציאת המשלחת מהשדה בפולין והגעה לשדה טיסה חזור חייבת להיות כגוף הומוגני. 
4.6.13 המשרד רשאי לשנות את מועדי ההמראות והנחיתות גם למועדים אחרים.
4.6.14 שעות ההמראה והנחיתה בפולין יהיו בהתאם לחוק התעופה הפולני. בהתאם ללוח הזמנים של החוק יותאמו שעות ההמראה והנחיתה של המשלחות.
4.6.15 על הקבלן לקחת בחשבון כי ייתכנו שינויים במועדי המראות ונחיתות מהארץ לפולין ומפולין לארץ בעקבות שינויים רגולטוריים או הסכמים בנושא תעופה.
4.6.16 באחריות הקבלן לספק למזמין טיסה בכל חברת תעופה שיבחר (העומדת בקריטריונים), בהתאם למועד והמסלול שתואם במערכת הממוחשבת. 
היה והקבלן אינו יכול לספק שירות זה יבדוק המזמין קבלת שירות באמצעות קבלן אחר או לחילופין יבדוק המזמין מסלול ותאריך חילופי אל מול המערכת הממוחשבת על בסיס מקום פנוי במערכת.  
4.6.17 קבלן / בית ספר שלא יעמדו במועדים או בתוכנית הבסיסית לא יוכלו להוציא משלחות לפולין.

	מטה פולין

	9. טיפול במלגות 
	קבלת אישור לבקשת המלגות (טופס 200)
	עד 51 יום לפני היציאה
	מטה 

	10. השלמת פרטים חסרים והכנה למסע
	במידת הצורך, שליחת פרטים חסרים ושינויים בתוכניות לאישור מטה פולין.
	לא יאוחר
 מ- 21 יום לפני מועד היציאה
	הגוף המזמין 

	
	שליחת השינויים לאישור הבטחון 
	
	מטה פולין

	11. כנס מטוס
	כינוס כל חברי המשלחת להכנה אחרונה ותדרוך בטחוני ע"י קב"ט
	 21 יום -8 יום לפני היציאה 
	הגוף המזמין, אגף הבטחון קב"ט 

	12. אישור בטחוני
	הוצאת אישור ביטחוני לגוף המזמין והעתק למחוז, חברת הנסיעות ומטה פולין
	לא יאוחר
 מ- 14 יום לפני מועד היציאה
	אגף ביטחון של המשרד

	13. סיכום מסע
	מילוי טופס סיכום של המסע לפולין והעברתו למטה פולין.
התחלת ביצוע פעילות חינוכית "השיבה הביתה" לעיבוד המסע.
קיום מפגש סיכום ועיבוד של המסע 
	תוך 14 יום מחזרת המשלחת לארץ.
	הגוף המזמין

	14. סיום הטיפול במלגות 
	הזנת שמות התלמידים למערכת המלגות – באחריות הגוף המזמין
העברת דוח טיסה למטה פולין לאישור המלגות
	עד 14 יום מתאריך החזרה
	הקבלן


4.8 פירוט סוגי בעלי תפקידים במשלחת 
4.8.1 להלן פירוט בעלי תפקידים המתלווים למשלחות:
1. 2 מחנכים מלווים לפחות לכל אוטובוס.
2. 1 מדריך ישראלי (בעל היתר תקף) לכל קבוצה בגודל מקסימלי של 42 תלמידים באוטובוס (כמוגדר לעיל), שיבחר בתיאום עם מארגן המשלחת (יש לכלול בעלות של המדריך את כל הנדרש במכרז זה).
3. אנשי ביטחון ישראלים (מטעם אגף הבטחון), היה ויידרש, ישובצו בהתאם להנחיות גורמי הביטחון לכל משלחת וימומנו ע"י המשרד, בהתאם למחירים המפורטים לרכיב זה בדרישות המאגר למשלחות המשרדיות.  
4. 1 איש בטחון פולני (מטעם אגף הבטחון) ישובץ בכל אוטובוס, בהתאם להנחיות אגף  הביטחון, מלבד האוטובוס בו יושב המאבטח הישראלי. בהתאם להנחיות הביטחון יתכן ויוחלף מאבטח פולני במאבטח ישראלי נוסף, או להפך, בכפוף לדרישה בכתב.
5. לפחות 1 מדריך תיירות מקומי (פיילוט) דובר אנגלית יתלווה לכל  משלחת, (בכפוף לחוק הפולני). מדריך התיירות המקומי יהיה בעל כישורי הדרכה באתרים הבאים: קרקוב, ורשה, לובלין. 
6. במשלחות של 2 אוטובוסים הדרישה המינימלית הינה למע"ר בכל אוטובוס.  
7. במשלחות שמספר האוטובוסים עולה על שניים, נדרש שבאחד האוטובוסים, במקום מע"ר, יוצב גורם רפואי שהינו אחד מאלה - אח/ חובש/ פארמדיק/רופא. 
8. 1 מנהלן נציג קבלן (עדיף ישראלי) המלווה את המשלחת.
9. התחייבות לאפשר אופציה לצירוף איש עדות אחד למשלחת, על חשבון הגוף המזמין.
10. 1 מנהל משלחת שהינו אחד מחברי המשלחת העומד בדרישות חוזר המנכ"ל.  
11. נדרש מינימום 1 מחנך מלווה (השייך לבית הספר ומכיר את התלמידים) לכל מסגרת הנמצאת בכל אוטובוס.
מסגרת שמפוצלת בין אוטובוסים, יהיו מחנכים מלווים בהתאמה.
4.8.2 להלן מספר בעלי התפקידים המזערי שיצורפו בהתאם למספר האוטובוסים בכל משלחת ויהיו כלולים בתחשיב עלות לתלמיד:
	אוטובוסים במשלחת
	מחנכים
כולל מנהל משלחת
	מדריך
	מאבטח
פולני, רק
שירותי קרקע *
	1 איש 
רפואה יעודי לכלל המשלחת
	מנהלן

	איש עדות
(אופציה)
	פילוט
פולני

	2
	4
	2
	2
	0
	1
	1
	1

	3
	6
	3
	3
	1
	1
	1
	1

	4
	8
	4
	4
	1
	1
	1
	1


* בהתאם להנחיות אגף הבטחון תתכן החלפת המאבטח הפולני בישראלי  – המשרד יממן את ההטסה 
4.8.3 להלן פירוט סוגי העלות (שכר והוצאות) והגורם המשלם עבור בעלי התפקידים המשתתפים:
	משתתף / 

בעל תפקיד
	סוג העלות
	הגורם המשלם שכר 

	
	עלות הטיסה הלוך ושוב (כולל שרותים)
	עלות הלינה
	כלכלה 
	

	תלמיד
	תלמיד
	תלמיד
	תלמיד
	-----

	מחנך מלווה בהתאם לתקינה  
	קבלן
	קבלן
	קבלן
	המעסיק
(לא הקבלן)

	מדריך ישראלי
	קבלן
	 קבלן
	קבלן
	קבלן

	איש ביטחון ישראלי –  בנוסף לפולנים 
	משרד 
	משרד 
	משרד
	המעסיק 
(לא הקבלן)

	איש ביטחון ישראלי –  במקום פולני 
	משרד 
	קבלן
	קבלן 
	שכר ישולם ע"י המשרד

	איש ביטחון פולני (באוטובוס) 
	---
	קבלן
	קבלן
	המעסיק (בפולין)

	1 איש רפואה  
3-4 אוטובוסים
	 קבלן
	קבלן
	קבלן 
	מתנדב או הגורם המזמין)

	"פיילוט" – מורה דרך פולני
	----
	קבלן
	קבלן
	קבלן

	איש עדות
	 רכישה במסגרת שירותים משלימים
	רכישה במסגרת שירותים משלימים
	רכישה במסגרת שירותים משלימים
	רכישה במסגרת שירותים משלימים


4.8.4 הקבלן ישלם בגין השתתפות בעלי התפקידים הנ"ל במשלחת וזאת עפ"י הטבלה. 
4.8.5 המזמין (הגוף המזמין, רשות וכו') ישלם בגין השתתפות בעלי התפקידים במשלחת מעבר לתקן שנדרש הקבלן לתת, וזאת עפ"י סיכום מראש ולא מעבר למחיר למשתתף בפועל. 
4.8.6 במשלחת בה נדרש אוטובוס מונגש, הקבלן יספק את הנדרש.
לעניין המימון של העלות הנוספת לצורך מימון ההנגשה - הנהלת הגוף המזמין תגיש את הבקשה למפקח הייעודי להנגשה, היה ויוחלט לאשר את ההפרש בסכום, יונחה הגוף המזמין בכתב כיצד לפעול ומה המנגנון הנדרש.
4.9 הכנות לפני יציאת משלחת
4.9.1 על הקבלן באמצעות הגוף המזמין להגיש לאישור מטה פולין את תוכניות המסע, לוח הזמנים של הטיסות, רשימת מלונות, רשימת המסעדות והארוחות לא יאוחר מ- 60 יום לפני המסע. למשלחות היוצאות בתקופת החגים או שבועיים אחריהם יש להגיש 70 יום לפני תאריך היציאה. 
אי הגשת תכנית המסע במועד הנקוב עלולה להביא לכך שמשלחת לא תצא למסע.
כמו כן, הגוף המזמין יהיה רשאי לגבות פיצוי על כל יום איחור בהגשת התוכנית או נספחיה, ככל וזכות זו תהיה כלולה במסגרת ההסכם בין הקבלן לגוף המזמין.
כמו כן, המשרד יהיה רשאי לגבות פיצוי על כל יום איחור בהגשת התוכנית או נספחיה.
4.9.2 100 ימים לפני המסע ישלמו התלמידים דמי רצינות בסכום שיקבע בין המזמין לקבלן.
מודגש, כי תנאי להשתתפות במסע והמשך טיפול בבקשה הוא הגשת רשימות של מי ששילם והשתתף בהכנה 100 ימים קודם למסע לכל המאוחר.
4.9.3 על הקבלן מוטלת חובה להחתים את ההורים, כי ידוע להם שבתקופת משבר הקורונה הם לוקחים על עצמם את כל הסיכון הכרוך בנסיעת ילדם לפולין, וכי ההשלכות שעלולות לנבוע מהנסיעה ידועות להן (כגון, אך לא רק, השארות בבידוד בפולין) וכי ידוע להם שהוראות ממשלת פולין לעניין התמודדות עם נגיף הקורונה יחולו לגבי ילדם וכי הם וילדם מתחייבים לציית להוראות האמורות, שעשויות להשתנות מזמן לזמן.
4.9.4 על הקבלן להציע להורים הרחבה לביטוח הנותן כיסוי למקרה בו ילדם נשאר בפולין ועליהם להגיע לצורך לווי שלו. יכלל גם הסבר כי במידה וכיסוי זה לא נבחר על ידי ההורה, ההורה ישא בתשלום הוצאות נסיעתו לפולין במקרה זה.
4.9.5 על הקבלן להכין ולארגן את המשלחת בתחומים הבאים: ניהולי, כספי, תפעולי ולוגיסטי.
4.9.6 הקבלן מתחייב להעמיד תכנית ואמצעים לוגיסטיים שיאפשרו לממש את התכנית הפדגוגית שקבע בית הספר.
התכנים הפדגוגיים של המסע הינם באחריות המסגרת החינוכית ובכפוף להנחיות חוזר המנכ"ל ובאישור מטה משלחות הנוער לפולין.
4.9.7 כל ההכנות יהיו בין היתר על פי המוגדר בחוזר מנכ"ל משלחות נוער לפולין המתפרסם על ידי המשרד מזמן לזמן.
4.9.8 באחריות הקבלן לאפשר בארץ מפגשי הכנה למשלחת, שיבוצעו לכל אחת מקבוצות ההדרכה במשלחת ע"י המדריך שאמור לשמש כמדריך של הקבוצה במסגרת המשלחת במסע לפולין. משך ההכנה המצטבר יעמוד על כ- 10 שעות לפחות שיפוצלו למספר מפגשים.
4.9.9 על הקבלן או מי מטעמו להשתתף בכל המפגשים/התדרוכים אליהם יוזמן על ידי המזמין או המשרד, כמו כן להעביר כל דווח עפ"י דרישה של המשרד באשר למשלחת הנוסעת דרכו.
4.9.10 על הקבלן להכין מראש ועד 14 יום לפני הנסיעה, את כל המסמכים והאישורים הנדרשים לנסיעה, תוך בדיקת שלמותם, כולל:

כרטיס טיסה ליוצאים, ביטוח רפואי מטען ותשלום מיסי הנמל.
4.9.11 מחובתו של הקבלן לרכוש פוליסת ביטוח רפואי בסיסי המספק מענה – לקיצור נסיעה, ביטולה, או דרישה לבידוד בשל המצאם של חולים מאומתים, או חשש להיות משתתפים במסע חולים מאומתים, או חשש למגע עם חולה מאומת, לפרט הבודד או כלל המשלחת בקורונה או חלק ממנה, לפני היציאה לפולין או בזמן המסע בפולין או לפני החזרה מפולין, ביחד עם ביטוח מטען, וזאת לאחר קבלת הפרטים האישיים מהמשתתפים.
באחריות הקבלן להציע הרחבות באם ניתן באותה תקופה. 
4.9.12 מחובתו של הקבלן להציג את הפוליסה, מסלוליה השונים ודמי ההשתתפות, בפני ההורים וההנהלה. 
4.9.13 הפעילות הנ"ל תבוצע ע"י הקבלן ובאחריותו, בשלבי מתן התשלומים ובהתאם בתיאום ישיר עם המסגרת החינוכית והמלווים הנוספים.
4.9.14 טרם רכישת הכרטיס, רשאי הורה לבקש לרכוש ביטוח בריאות ומטען לחו"ל שלא באמצעות הקבלן. הקבלן יקזז / יחזיר עלות סעיף זה מהתשלום שנדרש מחברי המשלחת.
עלות בדיקות הקורונה, כפי שיקבע על ידי הגורמים המוסמכים במדינה ובפולין (כגון PCR וכו'), היה וידרש בארץ ובפולין, אינם חלק מעלות המסע והשירותים המשלימים המוגדרים במחיר המקסימלי שלהלן. ההסדר לעניין זה ייקבע ויסוכם בין בית הספר לקבלן. עלות הבדיקות לא תחול בכל מקרה על המשרד.
4.9.15 במקרה של תלמיד המאושפז / נמצא בבידוד / מנותק מהמשלחת מכל סיבה שהיא מעל 48 שעות, רשאי מטה פולין להורות על הטסת הורה או מי מטעמו לשהות עם התלמיד. עלות ההטסה לא תחול על המשרד בכל מקרה, מוצע, כי ההסדר לעניין זה ייקבע ויסוכם בין בית הספר לקבלן.
4.9.16 על הקבלן לסייע למסגרת החינוכית בהגשת תכנית מסע המכילה בין היתר פירוט של טבלאות לו"ז מסע (הכוללת לינה –מלונות,  אתרים, אוטובוסים ומסעדות).
4.9.17 על המסגרת החינוכית להגיש למשרד את תוכנית המסע  (מלונות, אוטובוסים, מסעדות וכו') - 60 ימי עבודה (בישראל) לפחות לפני מועד היציאה (לגבי מלונות על גבי טופס 60).

4.9.18 הקבלן מתחייב להכין דף תדריך עבור כל משתתף הכולל הסבר על החברה ואנשי הקשר.
במסגרת דף זה, עליו להציג את טבלת דמי הביטול, הסיכונים והתנאים בביטוח רפואי ומטען נלווה מטעמו, כפי שיסוכמו בין בית הספר לבין הקבלן. 
4.9.19 הקבלן מתחייב להחתים את ההורים על אישור, על כך שהוצגו בפניהם נהלי דמי הביטול ותנאי הביטוח רפואי ומטען וכן שהוצעו להם הרחבות לביטוח, הרלוונטיות באותה עת..
4.9.20 על הקבלן להכין בעבור המשלחת מדבקות מזהות לאוטובוסים ולמזוודות בהתאם להנחיות מטה פולין.
4.10 שירותי לינה למשלחות
4.10.1 שירותי הלינה למשלחות יינתנו בבתי מלון מתוך רשימה של כ- 300 בתי מלון המאושרים על ידי המשרד והבטחון. 
4.10.2 המשרד רשאי להסיר מלון מהרשימה על פי שיקול דעתו הבלעדי, למשל עקב תלונות חוזרות בנושאי רמת אחזקה, יחס וניקיון או בעקבות הנחיית בטחון.
4.10.3 ככל שישנו תלמיד או מורה שבשל מצבם הבריאותי נדרש להם חדר מונגש בבית המלון,  על הקבלן לדאוג לחדר מונגש למשך כל זמן השהייה בבית המלון.
4.10.4 המשרד יעביר לקבלנים הרשומים את הרשימה המעודכנת של בתי המלון המאושרים ע"י אגף הביטחון מזמן לזמן.
4.10.5 בכל מקרה שמבקשים לקבוע או לבחור בית מלון שאינו ברשימה, על הקבלן להביא את פרטי בית המלון לקבלת אישור בכתב מאגף הביטחון במשרד כחצי שנה מראש לפחות. בדיקת מלונות חדשים נעשית פעמיים בשנה, בין הסבבים.
4.10.6 על הקבלן להלין את כל חברי המשלחת באותו מלון (ללא פיצול). במקרה חריג של משלחת בת 4 אוטובוסים בלבד ניתן להגיש בקשה מראש למטה פולין, לפיצול לעד 2 בתי מלון בלבד. אין לפצל ללא אישור בכתב של אגף הביטחון של המשרד.
4.10.7 יש להעביר לבתי המלון את שמות האורחים בלבד, חל איסור להעביר פרטים נוספים כגון מספרי זהות או מספרי דרכון.
4.10.8 לינה למשתתפים והמלווים, כדלקמן:
1. מינימום 2 תלמידים בחדר אחד ( מסיבות ביטחוניות). 
2. מומלץ שירותים ומקלחת צמודים לכל חדר.

3. מומלץ חדרים לאורח יחיד לאנשי הסגל. 
4. חובה חדר יחיד למאבטח.
4.10.9 כל חדרי האירוח יהיו בקומה 2 ומעלה.
4.10.10 מספר חברי משלחות הלנים בכל מלון לא יעלה על 600 חברי משלחות (במצטבר).
4.10.11 המשרד רשאי להתנות שימוש במלון עד להגעה לקיבולת יומית של 600 חברי משלחות באותו מלון בלילה נתון.
4.10.12 במקרים בהם מספר חברי המשלחות עולה על 600 באותו המלון בלילה נתון, על הקבלן להסדיר מקום לינה חלופי מבין המלונות המאושרים.
4.10.13 כל קבוצה (יחידת אוטובוס) תשהה באותה הקומה במלון עם המחנכים המלווים את הקבוצה. כל שינוי מחייב אישור מראש ע"י מנהל המשלחת.
4.11 לינה בסופי שבוע 
4.11.1 על הגוף המזמין בתיאום עם הקבלן, לספק למשתתפים שומרי השבת, לינת לילה במקום לינה שונה מיתר חברי המשלחת, ואשר לנה בו משלחת אחרת, אשר יהיה מצוי בטווח הליכה בטוח מהמסלול שהמשלחת תיקבע, על מנת לאפשר לשומרי השבת להשתתף בפעילויות המשלחת תוך שמירת השבת, והכל כפוף למגבלות הביטחון.
4.12 שירותי כלכלה
4.12.1 שירותי הכלכלה  עבור כל משתתף בכל סוגי המשלחות יהיו כדלקמן:
1. יוגשו ארוחות בוקר / צהרים -כשרות, במלונות / מסעדות / ארוזות / נארזות.  
2. יוגשו ארוחות ערב כשרות (בבתי המלון או במסעדות מאושרות) בתיאום עם מנהל המשלחת. 
3. לכל משתתף - בקבוק מים מינרלים 1.5 ליטר לפחות לכל יום של המסע.
4.12.2 הקבלן נדרש לספק ציוד להגשה בחדרי אוכל שאינם כשרים וזאת על מנת שלא לפגוע בכשרות המזון המוגש:
1. כמות מערכות כלי אוכל חד פעמיים למשתתף לכל ימי המסע לפי צורכי המזמין.
2. כמות מערכות כלי הגשה חד פעמיים לקבוצה לכל ימי המסע.
3. גלילי נייר כסף, שיספיקו לעטיפה כפולה של המוצרים הזקוקים לחימום. 
4. כלים קבוצתיים לחימום.
4.12.3 בכל הנוגע לכשרות על הקבלן לקחת בחשבון כי:
1. כשרות משמעה תעודת כשרות מקומית לאוכל המבושל או אישור מטעם הרבנות הראשית בישראל או מי שהוסמך על ידה כאמור בחוק לאיסור הונאה בכשרות.
2. כל עובד מטעם הקבלן או מנהל הגוף המזמין / משלחת  אינו רשאי לקבל החלטות בתחום הכשרות, אלא לפעול עפ"י הנחיות מסמך זה בלבד .
3. על הקבלן ומנהל הגוף המזמין לקחת בחשבון כי קיומו של סעיף פיצוי מוסכם (או מתן אישור מטעם מנהל הגוף המזמין)  בנוגע לכשרות אינו פוטר את הקבלן מחובתו לספק מזון כשר.
4. חל איסור על הקבלן או הגוף המזמין להמיר ארוחה ארוזה או ארוחה במסעדה בכסף לצורך רכישה עצמאית ע"י התלמידים. 
הגוף המזמין והקבלן מחוייבים להבטיח ארוחות כשרות ואחידות לכל התלמידים לכל אורך המסע.
4.12.4 מחובתו של הקבלן לספק מזון מיוחד לתלמידים בהתאם לבקשתם במקרים בהם מבוקש תפריט: צמחוני, טבעוני, ללא גלוטן (חולי צליאק) או מזון המתחשב באלרגיות או צרכים רפואיים של המשתתף. 
4.12.5 המזון חייב להיות מגוון עשיר ומתאים לתפריט שיקבע מראש, ובתאום בין בית הספר לבין הקבלן, וזאת ללא תוספת מחיר. 
4.12.6 על הקבלן לפעול  בהתאם לחוזר מנכ"ל –הוראת קבע 0042 מיום 21 נובמבר 2017, או כל הוראה מעדכנת.
4.13 שירותי תקשורת

4.13.1 על הקבלן לספק אמצעי תקשורת תקינים ואמינים כמפורט להלן:
1. החל מהגעת המשלחת ועד לסיום מסע המשלחת.
2. תקשורת בין המשלחת והמשרד בארץ.
3. תקשורת בתנועה בין האוטובוסים.

4. תקשורת עם מקומות הלינה וההארחה.

5. תקשורת עם האחראים על שירותי הקרקע.
4.13.2 התקשורת תהיה על בסיס טלפונים סלולאריים חכמים בני לא יותר משלוש שנים ממועד אספקתם, שאותם יקצה הקבלן על חשבונו כולל תשלום עבור שיחות הטלפון הסלולארי ואינטרנט פתוח, לשימוש באפליקציה להעברת מסרים לפי הנחיית הבטחון (כדוגמת וואטסאפ)  עפ"י הפירוט הבא:

1. 1 יחידת טלפון סלולארי חכם לכל מנהל משלחת. פתוח לשיחות לישראל, פנים ואינטרנט.
2. 1 יחידת טלפון סלולארי חכם לכל אוטובוס. פתוח לשיחות פנים ואינטרנט לפחות.
3. 1 טלפון חכם לאיש הרפואה של המשלחת (מ- 3 אוטובוסים ומעלה) פתוח לשיחות פנים ואינטרנט לפחות.
4.13.3 הטלפונים הסלולאריים של צוות הביטחון או מלווים מקומיים אינם כלולים באמור לעיל.
4.14 שירותי הסעה
4.14.1 עלות המסע אינה כוללת הסעה בישראל לשדה התעופה ובחזרה.
4.14.2 הקבלן יידרש לספק שירותי הסעה לתלמידים ולמלווים במהלך המסע בפולין בלבד.
4.14.3 לצורך ביצוע ההסעות על הקבלן להתקשר עם חברת הסעות של אוטובוסים שברשותה לפחות 30 אוטובוסים. 
4.14.4 ההסעות תתבצענה באוטובוסים תקינים ששנת עלייתם לכביש לא יעלה על 7 שנים, מורשים להסעת תיירים ע"י השלטונות המקומיים, כוללים לפחות 49 מקומות ישיבה, ממוזגים, מצוידים במערכת שמע, מערכת הגברה, מסך טלוויזיה, מכשיר DVD וכוללים את כל האביזרים הנדרשים.
יתרת המקום תשמש להובלת ציוד אישי, מזון ושתיה, האוטובוסים יכללו גם תאי מטען חיצוניים ננעלים.

4.14.5 לא יינתנו שירותי הסעה באוטובוסים דו-קומתיים ו/או אוטובוסים המורכבים משתי יחידות. עם זאת על הקבלן לקחת בחשבון שיידרש בהתאם לצורך לספק אוטובוסים גדולים, שמספר המקומות בהם עולים על 49 מקומות.
4.14.6 כל אחד מנהגי האוטובוס יהיה בעל רישיון נהיגה להסעת נוסעים בהתאם לחוקי התעבורה בפולין.
4.14.7 האוטובוס והנהג יהיו צמודים למשלחת במהלך כל ימי המסע, כל זמן שהמשלחת נמצאת בפולין, כולל במשך הלילה.
4.14.8 מסלול ההסעה יחל בשדה התעופה בו תנחת המשלחת לפי תכנית המסע ויסתיים בשדה התעופה המתוכנן לחזרה לארץ מפולין עם סיום מסע המשלחת.
4.14.9 על האוטובוס להתייצב בשדה התעופה 30 דק' לפחות לפני מועד הנחיתה הסופי של הקבוצה אותה יסיע.
4.14.10 על הקבלן לספק אוטובוס חלופי, לכל מקרה של תקלה או כל סיבה אחרת המונעת המשך נסיעתו של האוטובוס, אשר יגיע למקום בהקדם ולא יאוחר מ- 3 שעות מרגע התקלה.
4.14.11 במקרה של משתתף שהינו בעל צרכים מיוחדים או שעולה צורך בהנגשה באוטובוס, הקבלן יידרש לספק אוטובוס העונה על הצרכים, וכן את כל השירותים הנלווים (כגון: תשלומי חנייה, לינה לנהגים, ארוחות וכו'). 
המשרד עשוי לממן את הפער במחיר, לאחר הגשת בקשה לכך על ידי הגוף המזמין. המשרד יחליט בהתאם לשיקול דעתו אם לאשר את הבקשה ולממן את הפער במחיר.
במידה והמשרד יחליט שלא לממן את הפער, יישא בעלות זו הגוף המזמין.
במשלחות בהן תלמידי חינוך מיוחד, המוגדרים ע"י האגף לחינוך מיוחד. 
מנהל בית הספר יכול לבקש לבחון ולהוסיף מחנך מלווה, מימון המלווה הנוסף היה ויאושר יבוצע על ידי המשרד תחת הגדרת סייעת ובאמצעות מנגנון המלגות. הדבר מותנה באישור כתוב מהמפקחת הארצית הממונה. מחיר השתתפות מכסימלי  יהיה בגובה עלות לתלמיד במשלחת משרדית 
4.14.12 באם תוכנית המסע המאושרת עוברת את שעות הנהיגה או מנוחת הנהגים המותרת בפולין, יש להקצות  נהג נוסף על בסיס יומי. עם זאת מובהר כי המשרד יהיה רשאי לדרוש לערוך שינויים או לבטל מרכיבים בתכנית.
4.15 אספקת ציוד רפואי
4.15.1 על הקבלן לספק על חשבונו לכל משלחת ערכה רפואית בהתאם לדרישות איש הרפואה הרלוונטי, למעט תיקי עזרה ראשונה למע"רים שהבאתם תהיה באחריות המזמין.
4.15.2 על הקבלן לספק לרופא/פרמדיק של כל משלחת תיק החייאה תיקני, בנוסף לתיק הרפואי (תיק החייאה אינו חייב להיות מוטס מהארץ, ניתן לספקו בפולין).
4.15.3 תכולת התיקים הנ"ל תהיה לפי חוזר מנכ"ל טיולים. תיקי הרופא יהיו מזוודים בתרופות לשעת חרום בכפוף לחוק הישראלי והנחיות מטה פולין.
4.15.4 על הקבלן לוודא כי התיק הרפואי ירוענן באמצעות גורם מקצועי בתחום הרפואה לרבות בדיקת תפוגת תרופות. יש להדביק על התיק הרפואי תג הכולל חתימה של הגורם המקצועי ותאריך ביצוע הרענון. הציוד הרפואי חייב להגיע לאיש הרפואה בתאום עם מנהל המשלחת וזאת לאחר רענון ובדיקה. כל זאת בהתאם לתכולה לפי חוזר מנכ"ל. השלמת חוסרים בתיק הינה באחריות הקבלן בטווח של עד 12 שעות מדיווח.
4.15.5 במשלחות של 2 אוטובוסים, באחריות המנהלן לספק מד חום ומד לחץ דם דיגיטלי למהלך המסע.
4.16 כניסה לאתרי החובה
4.16.1 במסגרת הסיורים המשתתפים במשלחת יבקרו בלפחות 12 אתרים מהמפורטים להלן:
1. בית הקברות בורשה
2. נוז'יק
3. מכון יהודי
4. מוזיאון מידאנק
5. ברמה גרוצקה לובלין
6. בית קברות בלובלין
7. ישיבת חכמי לובלין
8. בית קברות בליזנסק
9. בית כנסת לנצוט
10. ארמון גרף פוטוצקי – לנצוט (גן בלבד)
11. מחנה בלזץ
12. סרט אושוויץ
13. סיור אשוויץ – כולל מדריך מקומי
14.  בית כנסת אייזיק בקרקוב
15. בית כנסת טמפל בקרקוב
16. בית הכנסת ובית הקברות הרמ"א- בקרקוב

17. ראדגסט – לודג'
18. דמברובה טרנובסקה
19. וולדובה
20. בית כנסת אושונצ'ים 
21. בית הכנסת בטיקוצין
22. לצ'נה – בית הכנסת מוזיאון טרבלינקה
23. המוזאון היהודי בורשה
24. גן החיות בורשה
25. בית הכנסת הגדול בורוצלב
26. בית הקברות היהודי העתיק בורוצלב
27. המוזאון לתולדות ורוצלב
28. מחנה גרוס רוזן
29. מנהרות הסודטים
30. מוזיאון מורקובה  
4.16.2 על הקבלן לקחת בחשבון בהצעתו כי יידרש לשלם את דמי הכניסה של המשתתפים בכל מקום בו נדרש תשלום של דמי כניסה באתרים שפורטו לעיל.
4.17 פנדמיה
4.17.1 במקרה של פנדמיה, הפעילות ובכלל זה הלינה והשהיה במלון, קיום ארוחות והזנה, וההסעות יעמדו באמות מידה תברואתיות והיגייניות לפי הדין החל בישראל, ככל שנקבעו כאלה וככל שהן מוסיפות על הדין החל בפולין.
4.18 תוכנית הכנה ושירותים משלימים 
4.18.1 המשרד מאשר לגוף המזמין גביה ייחודית בעבור תוכנית הכנה ושירותים משלימים שבגינן ניתן לגבות עד 350 ש"ח במצטבר, וזאת על מנת להכין את התלמידים טרום היציאה ולשדרוג המסע.
4.18.2 המזמין יחליט האם להטיל על הקבלן את הגבייה מההורים בגין שירותים אלו, או כי הקבלן ישלם בגין השירותים וההורים ישלמו ישירות לקבלן או למזמין.
4.18.3 הקבלן והמסגרת החינוכית רשאים להסכים על הוספת / שידרוג שירותים נוספים ללא תמורה או בתשלום. 
4.18.4 סה"כ עלות תוכנית ההכנה ועלות השירותים המשלימים שניתן להוסיף (מלבד הסעה לשדה הלוך וחזור בארץ), לא תעלה על 350 ₪ למשתתף.
4.18.5 המסגרת החינוכית רשאית (וכך אף מומלץ) להעמיד איש רפואה בהתנדבות מטעמה. במידה ולא יועמד איש רפואה בהתנדבות, תמומן עלות שכרו במסגרת השירותים המשלימים . 
4.18.6 מסגרת חינוכית רשאית להתקשר באופן ישיר עם גורם אחר לצורך ביצוע פעילות הכנה. התשלום יתבצע באמצעות הקבלן או ישירות על ידי המסגרת החינוכית  ובכל מקרה העלות למשתתף לא תעלה על האמור 
4.18.7 רשימת השירותים המשלימים שבגינן ניגבו הכספים תפורט בתוכנית המסע ותועבר כנספח לחוזה המועבר למטה פולין.
4.18.8 מנהל המסגרת החינוכית הינם הגורמים המוסמכים לקביעת שירותים משלימים בתוכנית המסע.
4.18.9 במשלחת ממלכתית מטעם הרשות (מספר מסגרות) או תנועת נוער - מנהלי המסגרות החינוכית או ראש מח' החינוך ברשות הינם הגורמים המוסמכים לקביעת שירותים משלימים בתוכנית המסע.

4.18.10 אופן המימון והתחשיב לקביעת הנסיעה לשדה התעופה תתחשב באזור הגאוגרפי בו מצוי בית הספר. 
4.18.11 למען הסר ספק לא ניתן להעמיס על עלות ההסעה לשדה הלוך חזור עלויות נוספות ובפרט עלויות הכלולות במסע. על המסגרת החינוכית לבחון דרכים לצמצום עלות הנסיעה לשדה התעופה ככל שניתן ובכלל זה שימוש בתחבורה ציבורית.
4.18.12 
עלות הביטוח הרפואי והמטען  כלולה במחיר המסע. 

4.18.13 למען הסר ספק על הקבלן לשקלל את עלות הביטוח של הסגל כולו כחלק ממחיר המסע. 
4.18.14 המסגרת החינוכית תהיה רשאית לדרוש ממשתתף במסע סכום שלא יעלה על 1,800 ₪ כפיקדון לצורך כיסוי נזקים שהמשתתף עלול לגרום במסגרת המסע או לצורך מימון החזרתו לארץ במהלך המסע בשל התנהגות חריגה כמפורט בחוזר מנכ"ל הוראת קבע 0220 מיום 4.6.2019 או לפי הוראה שמתעדכנת מזמן לזמן. 
4.18.15 הסכום יגבה מהמשתתף באמצעות המחאה סחירה או כרטיס אשראי. 
4.18.16 ככל שעלות הנזק או עלות ההחזרה לארץ, אינה בגובה סכום הפיקדון, המשתתף יידרש להשלים את הסכום הנדרש ככל שהעלות היתה גבוהה מסכום הפיקדון או לקבל את ההפרש במקרה שסכום הפיקדון עלה על עלות ההחזרה.
4.19 מחיר למשתתף
4.19.1 המחיר הסופי למשתתף יקבע בהתאם לתוצאות הפניה בהתאם לדין החל על הגוף הפונה, כאמור ב-4.1.10. מובהר בזה כי המחיר הסופי למשתתף כולל את כל העלויות של משלחת כולל גם סכום מתאים עבור תשר, אותו יש לגלם במחיר הסופי של ההצעה.
4.19.2      המשרד יבחן/ישקול מתן סבסוד לכלל התלמידים היוצאים לפולין או הענקת מלגה אישית. 
4.19.3 הסכומים שיאושרו (מלגה אישית או סבסוד), יקוזזו מעלות המסע לתלמיד מלכתחילה (באמצעות התחייבות- טופס 200) ויועברו ע"י המשרד לקבלן באמצעות הגוף המזמין בהתאם להחלטת המשרד  ורשימת המשתתפים.
4.19.4 התשלום לקבלן בגין טופס 200 יעשה באמצעות הגוף המזמין / באופן ישיר (בכפוף להחלטת המשרד).  בגין ההפחתה בתשלום בעקבות הזכאות של התלמיד (מילגה אישית או סבסוד) התשלום יועבר בהתאמה לרשימת הטסים רק לאחר החזרה לארץ.
4.20 גביית דמי השתתפות
4.20.1 התשלום עבור ההשתתפות במשלחות עצמאיות ייגבה על פי המוסכם בין הגוף המזמין לקבלן. 
4.20.2 מנהל המסגרת החינוכית או מי מטעמו הינו הגורם היחיד שימצא בקשר עם הקבלן על מנת להודיע לקבלן על השתתפות או הצטרפות של תלמיד או כל גורם אחר במשלחת. הודעה על ההשתתפות תשלח לקבלן בכתב. 
4.21 תשלום עבור השתתפות תלמידים 
4.21.1 על הקבלן לחתום עם מנהל המסגרת החינוכית (כשלוח הבעלות) הסכם הכולל את המפרט עליו סוכם בין הצדדים ובכלל זה תנאי התשלום ואופן התשלום, בכפוף לתנאי הקול הקורא. ההסכם יוגש למטה המשלחות לפולין כנספח לאישור תכנית המסע של המשלחת.
4.21.2 התשלום לקבלן במסלול א' ו-ב' יהיה כדלקמן לפחות:
1. תשלום ראשון, 400 ש"ח -דמי הרישום במועד ההרשמה. ולא פחות מ- 100 יום טרם תחילת המסע.
2. יתר התשלומים יקבעו בהתאם להסכם ההתקשרות בין הגוף המזמין לקבלן.
4.21.3 הסדרי התשלום יתבצעו ישירות בין הקבלן לבין נציגי בתי הספר המשתתפים. 
4.22 ביטול השתתפות או צמצום מספר המשתתפים 
4.22.1 הוראות לגבי דמי ביטול או קנס בשל ביטול השתתפות או צמצום מספר המשתתפים, יקבעו במסגרת הליך הפניה שבין הגוף הפונה לבין הספק. 
4.22.2 בכל מקרה של ביטול ההרשמה או צמצום מספר המשתתפים ו/או שינוי מועד עריכת הסיור לשנה אחרת, הקבלן ידווח למשרד על התרחשותם. 
4.22.3 במקרה שיוחזרו תלמידים במהלך המסע עפ"י החלטת מנהל המסגרת החינוכית או מטה פולין או בשל רצון התלמיד לסיים את המסע ולא מסיבות רפואיות, כל העלויות הכרוכות בהחזרתו של התלמיד לרבות עלות הטיסה יוחזרו לקבלן ע"י המסגרת החינוכית שתיגבה את העלויות הנ"ל מהורה התלמיד, אלא עם כן התקבל החזר בגין עניין זה מחברת הביטוח. הקבלן יסייע להורי התלמיד בהגשת תביעה לחברת הביטוח במקרה בו מדובר באירוע המכוסה על פי פוליסת נסיעות לחו"ל.
4.23 פיצוי מוסכם לגוף המזמין
4.23.1 התנאים לפיצוי מוסכם לגוף המזמין, יקבעו במסגרת הליך הפניה של הגוף המזמין. 
4.24 מתן מענה למשלחת ע"י הקבלן במצב חרום בלבד
4.24.1 כללי
1. לצורך מתן מענה למשלחות הנמצאות בפולין במצב המוגדר כעת משבר או מצב חרום, משרד החינוך ומטה פולין יבצעו פעולות שונות וזאת כמוגדר בהמשך.
2. כל קבלן יהיה מחויב להפעלת סעיף זה בעת חרום בלבד בעבור משלחתו. 
3. הקבלן יפעיל את כל התהליכים הנדרשים בסעיף זה בשלמותם.
4.24.2 הפעילות הנדרשת
1. בעת הגדרת מצב חרום ע"י חדר מצב משרד החינוך/חפ"ק משלחות הנוער בפולין, יופעלו ע"י הקבלן נהלי חרום הכוללים עצירת כל פעילות המשלחות מיידית וכינוסן למרחבים מוגנים (להלן- אתר או אתרי התבצרות).
2. קביעת אתר ההתבצרות תעשה ע"י השב"כ ואגף הביטחון של המשרד (כדוגמת: שדות תעופה, בתי מלון, אולמות כינוס).
3. פתיחת אתרי ההתבצרות תעשה ע"י אגף הביטחון ואנשי חפ"ק פולין, בתאום עם מטה פולין.
4. העברת המשלחות לאתרי ההתבצרות תהיה על בסיס מערך האוטובוסים והצוות הקיים במשלחת.
5. אתר התבצרות יתן מענה בהתאם להנחיות הביטחון, בעבור משלחתו או למספר משלחות שיופנו אליו בהתאם לקיבולת (לא פחות מ- 500 איש).
6. להלן דוגמאות לאתרים שעשויים לשמש אתרי התבצרות למשלחות (ובכל מקרה יועברו הנחיות מדוייקות בעת האירוע ויוחלט על אתר בהתאם להנחיות הבטחון):
(1) שדה התעופה ורשה
(2) מרכז העיר ורשה
(3) שדה התעופה קרקוב
(4) מרכז העיר קרקוב
(5) שדה התעופה קטוביץ
(6) מרכז העיר לובלין
(7) מרכז העיר לודג'
(8) מרכז העיר ורוצלב
7. באתר ההתבצרות יהיו תאי שרותים צמודים במספר שייתן מענה למספר השוהים באתר. הקבלן עשוי להדרש לספק תאי שרותים כימיים בנוסף על השרותים בכמות מספקת לפי מספר החברים במשלחת (ביחס של תא שירותים אחד  ל- 50 איש).
8. באתר ההתבצרות יסופקו על ידי הקבלן בקבוקי מים באופן קבוע, שוטף וללא הגבלה.
9. באחריות הקבלן לספק את הארוחות שתוכננו למשלחת באתר ההתבצרות היה ויידרש עקב הנסיבות. 
10. במידה והשהות באתר ההתבצרות תעלה על 3 שעות, יחולקו על ידי הקבלן לשוהים בו ארוחות ארוזות על בסיס "ארוחה ארוזה לטיסה".
11. במידה והשהות באתר ההתבצרות תעלה על 6 שעות יחולקו לכל השוהים בו על ידי הקבלן ארוחות חמות על בסיס ארוחת הערב.
12. במידה והשהות באתר ההתבצרות תהיה מעל 8 שעות (בשעות הערב או הבוקר המוקדמות)  יחולקו לכל השוהים בו על ידי הקבלן 2 שמיכות/כרבוליות. 
4.24.3 טבלת השירותים הנדרשים מהקבלן בשעת חרום וההחזר שינתן בגינן על ידי משרד החינוך
	השירות
	עלות החזר המקסימלית

	עלות אולם בחרום לפי שעות
	750 ₪ לשעה

	מנה ארוזה  (לאחר מיצוי הכלכלה במסע) 
	20 ₪  למנה

	ארוחה חמה (לאחר מיצוי הכלכלה במסע) 
	35 ₪ למנה

	בקבוק מים 1.5 ליטר
	ללא עלות

	עלות הטסת אנשי צוות מישראל לתגבור/ סיוע למשלחת 
	בהתאם לעלות תלמיד במשלחת משרדית 

	לינה וכלכלה לאיש צוות תגבור/משלחת סיוע
	בהתאם לעלות תלמיד במשלחת משרדית 

	עלות שמיכה /כרבולית (לאחר מיצוי שירותי הקרקע ) 
	35 ₪ לפריט


4.25 מדריכים ישראלים למשלחת מוסדית 
4.25.1 בכל משלחת יהיה ראש צוות הדרכה אחד בלבד והיתר מדריכים מוסמכים בעלי היתר תקף.

4.25.2 על הקבלן להעסיק ולהפעיל מדריכים ישראלים שיתלוו למשלחות בפולין להדרכת הקבוצות בעלי היתר הדרכה תקף.

4.25.3 לצורך ביצוע הדרכת המשלחות יופעלו מדריכים ברמות שונות וזאת כדלקמן:

1. מדריך מתמחה - שיבוץ מדריך מתמחה יהיה עפ"י שיקול דעת מטה פולין בלבד .

מדריך שסיים קורס מדריכים וטרם סיים חובותיו הנדרשות לקבלת היתר הדרכה הנ"ל. מדריך מתמחה יוכל לשמש רק כמדריך במשלחות הממלכתיות מטעם המשרד, או באישור ובתיאום מראש במשלחת מוסדית אל מול מהד זיכרון השואה.

2. מדריך מוסמך – מדריך שסיים קורס מדריכים וסיים את חובותיו ובעל "היתר הדרכה" תקף.

3. ראש צוות הדרכה – מדריך מוסמך בעל ניסיון של לפחות 3 שנים בהדרכת משלחות בני נוער לפולין. 

4.25.4 גיוס  מדריכים מתמחים באישור מראש של מטה פולין, ניתן להמיר מדריך מוסמך במדריך מתמחה באישור ובתיאום מראש עם מטה פולין בלבד

4.25.5 כל אחד מהמדריכים הישראלים יהיה בוגר קורס מדריכים המאושר ע"י משרד החינוך, נושא היתר הדרכת תלמידים לפולין ונמצא ברשימה המדריכים המאושרת ע"י משרד החינוך. המדריכים למסע יאושרו ע"י מטה משלחות הנוער לפולין.
4.25.6 כל אחד מהמדריכים הישראלים ישתתף בהשתלמויות החובה בארץ, עפ"י הגדרות המשרד (כנדרש לקבלת היתר הדרכת תלמידים בפולין בתוקף).

4.25.7 המדריך הישראלי יהיה אחראי לביצוע מלוא 10 שעות ההכנה שנדרש לקיים במסגרת תהליך ההכנה לקראת המסע וההדרכה במהלכו.

4.25.8 על הקבלן לשבץ מדריך ישראלי אחד עד 42 תלמידים מקסימום במשלחת. היה והקבלן יאפשר לשבץ מעל 42 תלמידים בקבוצת הדרכה/אוטובוס, יממן הקבלן על חשבונו מדריך נוסף לקבוצה/לאוטובוס.

4.25.9 כל אחד מהמדריכים ששובץ למשלחת יידרש לבצע 10 שעות הכנה סה"כ שיתקיימו במסגרת החינוכית כחלק מתוכנית ההכנה המוגדרת בחוזר מנכ"ל (50 שעות הכנה). 

4.25.10 המסגרת החינוכית רשאית לפצל את ההכנה הזו לשני מפגשים ורשאית לקבוע מתכונת אחרת לביצוע המפגשים. 
4.25.11 מדריך מוסמך יוכל לשמש ראש צוות הדרכה במשלחת לאחר אישור מטה פולין. מומלץ כי ראש הצוות יהיה מדריך מוסמך שהדריך לפחות 10 משלחות בני נוער.

4.25.12 מדריך לא יוכל לשמש בו זמנית כמלווה משלחת.

על הקבלן לוודא כי ראש צוות ההדרכה יגיע למפגשי הכנה ככל שיידרשו, לצורך הכנת תשתית מול המסגרת החינוכית, הסדרים מול משרד החינוך וכל שיידרש.
4.25.13 כל המדריכים יתלוו לקבוצותיהם בדרך מהארץ ובחזרה אליה, יהיו בצמוד למשלחת ואין להוציאם בנפרד מהמשלחת. כל בקשה חריגה תופנה מראש לאישור מטה פולין.

4.25.14 על הקבלן לאפשר לכל מדריך מזוודה נוספת במשקל עד 20 קג או טרולי נוסף למטוס  (בנוסף למטען האישי שסוכם לכל חברי המשלחת) בעבור עזרי הדרכה למסע.
4.25.15 הקבלן מתחייב שידוע לו שעליו להסדיר את כל היבטי ההעסקה של המדריך בקשר עם המסע, ובכלל זה אירועים כגון אלה:

1. במקרה של נחיתה מאוחרת בארץ ביום שלאחר המסע - במקרה של נחיתה מאוחרת בארץ (לאחר השעה 08:00 ביום שלאחר המסע)- 

2. במקרה של ביטול ההדרכה, לאחר קיום מפגשי הכנה ובטרם היציאה, ישלם הקבלן למדריך שכר השווה לשעות ההכנה שבוצעו בפועל 

3. במקרה של יציאת המשלחת בטיסת ערב לפני יום תחילת המסע 

4. ארגון או מימון הגעת המדריך  לנתב"ג וחזרה מנתב"ג ממקום מגוריו של המדריך באופן מסודר ויעיל  !

4.26 פיצוי מוסכם 
מבלי לגרוע מהאמור בקול קורא, בכל מקרה בו לא יבצע הקבלן את הפעילות כנדרש ובאיכות הנדרשת בקול קורא זה, או יפר הקבלן את הוראות הקול הקורא או מטה פולין, עפ"י המפורט להלן המשרד רשאי לדרוש את הפיצוי המוסכם והקבלן יהיה מחויב בתשלום פיצוי מוסכם.
4.26.1 מבלי לגרוע מהאמור להלן, המשרד יוכל לגרוע מהמאגר שפרסם וכן מרשימת המציעים שתוקם בעקבות קול קורא זה, קבלן אשר לא יעמוד בדרישות הקול קורא ו/או בתשלום הפיצוי המוסכם, והכל בהתאם לשיקול דעת המשרד.
4.26.2 המסגרת המזמינה תוכל להוסיף הוראות ביחס לפיצוי מוסכם בהתקשרות בינה לבין הקבלן, אך לא לגרוע מהאמור להלן.
4.26.3 האירועים לגביהם תישקל הטלת פיצוי מוסכם על ידי המשרד:
	האירוע
	סכום הפיצוי המוסכם, לא כולל מע"מ

	חריגה בסכום ההתקשרות עם מסגרת חינוכית. 
	סכום החריגה(ההפרש) ממחיר המשתתף x 2 x מספר המשתתפים במשלחת

	גביית כספים שלא במועדים הקבועים לכך במכרז
	150 ₪  x מספר המשתתפים במשלחת

	תלונה מוצדקת של גוף מזמין או המשרד על אי קיום פרט כלשהו המוגדר במכרז כתפקידו של הקבלן
	4,000 ₪ 

	אי אספקת חדר מונגש לנכה בהתאם לדרישה
	1,000 ₪  ללילה

	אי אספקת אוטובוס מונגש שאושר לנכה בהתאם לדרישה 
	1,500 ₪ ליום 

	עמלת פתיחת PDF (אישור ביטחוני סופי) לאחר הפקתו פחות מ- 14 יום לפני הנסיעה.
	200 ₪ למקרה

	אי עמידה בלוח הזמנים של שעת המראה כמוגדר במכרז.
	200 ₪  למשתתף לשעה, החל מהשעה השנייה

	אי העברת עדכוני טיסה בזמן או העברת נתונים שאינם מדויקים ומתאימים לנתוני שדות התעופה
	100 ₪  למשתתף

	ניסיון לפיצול/פיצול קבוצת תלמידים בתוך משלחת בין טיסות שונות ללא אישור.
	500 ₪  למשתתף

	אי עמידה בלוח הזמנים של התוכנית היומית לרבות התייצבות מאוחרת של נהג, תקלת אוטובוס ארוכה מהמוגדר במכרז זה וכו'.
	2,000 ₪  לשעת איחור

	שירותי כלכלה לא עומדים בדרישות המכרז, לרבות נושא הכשרות.
	50 ₪  לארוחה של כל משתתף

	אי עמידה בהתחייבות לספק טיסה ליעד שנקבע והזזת הטיסה ליעד אחר (גם בהנתן אישור)
	200 ₪  למשתתף 

	אי הגשת תוכנית מסע בזמן/אי העברת רשימת מלונות וטיסות בהתאם ללוח הזמנים הקבוע
	400 ₪  ליום איחור

	פיצול המדריכים מהמשלחת בטיסה אחרת ללא אישור
	2,000 ₪  למדריך

	הדרכת אוטובוס עם יותר מ-42 תלמידים ע"י מדריך בודד
	10,000 ₪ לאוטובוס 

	אי אספקת תעודה ו/או סיכה למשתתף לפי המכרז, כנדרש במכרז זה
	50 ₪ למשתתף

	אישור יציאת משלחת ללא טופס 200 לאישור מלגות
	עלות המלגות

	אספקת תיק רפואי לקוי (לא עומד בתנאי חוזר מנכ"ל)
	300 ₪ ליום

	אי אספקת טלפון חכם תקין
	100 ₪ ליום למכשיר


4.26.4 מבלי לגרוע מהאמור לעיל, זוכה במכרז אשר ימצא שהוא תיאם הצעות טרם הזכיה בקול קורא, או במסגרת מתן שירותים לפי קול קורא זה,  בשיעור של 5% מהתמורה ששולמה לו, מכל מקור שהוא.  
4.26.5 המשרד רשאי לדרוש את הפיצוי המוסכם והקבלן יהיה מחויב בתשלום פיצוי מוסכם. אין באמור בכדי לגרוע מכל סעד אחר לו זכאי המשרד לפי מכרז זה ולפי הוראות כל דין. 

4.26.6 המשרד יהא זכאי לנכות את סכום הפיצויים המוסכמים הנקובים מכל תשלום שיגיע לקבלן או לגבותם בכל דרך חוקית אחרת. 
4.26.7 תשלום הפיצויים או ניכויים מסכומים המגיעים לקבלן לא ישחררו את הקבלן מהתחייבויותיו על פי מסמכי הקול הקורא. 
4.26.8 אי תשלום הפיצוי למשרד עלול לגרור הסרת הקבלן מהרשימה, ביטול ההרשאה להוצאת משלחות והקפאת העברת המלגות שאושרו, עד להסדרת מתן הפיצוי. 
4.26.9 הקבלן אינו רשאי לגרוע סכום הפיצוי המוסכם משכר עובדיו.

4.26.10 אין האמור בא לפגוע בכל זכות אחרת שהמשרד זכאי לה לפי מכרז זה ועל פי כל דין. 

5. שמירת סודיות
5.1 הקבלן מתחייב לשמור בסוד ידיעות ומידע שיגיעו אליו עקב ביצוע מכרז זה.

במסגרת זו כלולים בין היתר: דו"חות, טפסים, מדיה מגנטית או כל מידע לגבי מערכות המידע ומרשם של מערכת החינוך, מועדי ביקורת ותוצאותיה וכל מידע אחר שהגיע אליו במסגרת ביצוע השירותים עפ"י המכרז. 
5.2 הקבלן מתחייב לשמור בסוד ידיעות שתגענה אליו עקב ביצוע מכרז זה וללא הרשאה מהמשרד ו/או מהגוף המזמין, לא ימסור הקבלן ידיעה כאמור לאדם שלא יהיה מוסמך לקבלה. לעניין זה, יחולו על הקבלן הוראות סעיפים 118 ו- 119 לחוק העונשין תשל"ז 1977. הקבלן מתחייב להחתים את כל עובדיו והמועסקים על ידיו לצרכי קול קורא זה על התחייבות לשמירת סודיות.

5.3 הקבלן ימנע גישה למערכות המחשב שברשותו, או המשרתות אותו לצורך מכרז זה, ממי שאינו שותף למכרז או ממי שאינו מוסמך לעיין בחומר או במידע המאוחסן במחשב, או ממי שלא חתם על התחייבות לשמירת סודיות. 

5.4 הקבלן יעסיק רק עובדים העונים על ההנחיות לשמירת סודיות שיוגדרו ע"י המשרד ו/או הגוף המזמין. 

5.5 הקבלן לא ימסור ידיעה או מידע לאדם שלא יהיה מוסמך לקבלה ללא הרשאה מהמשרד ו/או הגוף המזמין. 

5.6 הקבלן יחתום על הצהרה למחויבות שמירת סודיות וכן יחתים את כל עובדיו והמועסקים על ידו לצורך קול קורא זה, על התחייבות לשמור סודיות.

5.7 הקבלן יחזיר למשרד ו/או לגוף המזמין כל חומר שימסר לו בהקשר לפעילות זו בכל עת שידרש לכך.

5.8 על פי דרישת המזמין יציג הקבלן למשרד ו/או לגוף המזמין אמצעי האבטחה שנקט לאבטחת הנתונים ו/או המידע המצויים ברשותו במסגרת מכרז זה. הקבלן ידאג למנוע גישה למערכות המחשב שלו, או המשרתות אותו לצרכי פרוייקט זה, ממי שאינו שותף לפרוייקט, לא מוסמך לעיין בחומר או במידע המאוחסן במחשב, או שלא חתם על התחייבות לשמירת סודיות ואבטחת מידע.

6. הדרישות לאבטחת מידע
6.1 אופי הפעילות משרד החינוך מחייב דגש מיוחד בנושא אבטחת המידע.
6.2 משרד החינוך רואה חשיבות רבה במימוש שיטתי ויעיל של היבטי אבטחת המידע במערכות השונות, ובכלל זה היבטים הקשורים הגנה על מידע ולחוק הגנת הפרטיות התשמ"א-1981.
6.3 במסגרת הפעילות הקבלן נחשף לנתונים רבים המשמשים את הקבלן לצורך עבודתו במכרז זה שכולל בין השאר את המידע על התלמידים וסגל בית הספר. 
6.4 זיהוי וניהול סיכונים, על הקבלן לבצע ניהול וזיהוי של  סיכוני אבטחת מידע בכל שלב  משלבי הפרויקט .
6.5 אבטחה פיזית וסביבתית, הקבלן מתחייב כי הגישה  לאזורים שקיים בהם מידע ו/או מאגרי מידע וארונות התקשורת תהייה מתועדת ומבוקרת באופן המאפשר את וידוא זהות האדם הניגש לציוד הנ"ל הכולל מניעת הכחשה. רשומות הכניסה ישמרו למשך שנתיים  ויועברו למשרד החינוך לפי דרישה.

6.6 על הקבלן לפעול במסגרת המכרז על פי דרישות של הרשות למשפט טכנולוגיה ומידע (רמו"ט) מס' 2/2011 – "שימוש בשירותי מיקור חוץ (outsourcing) לעיבוד מידע אישי" המופיעות באתר שכתובתו: 
www.justice.gov.il/
6.7 עמידת הקבלן בכל הדרישות וההנחיות לשביעות רצון תאפשר את תחילת ביצוע הפעילות במכרז. כל עיכוב שנוצר כתוצאה מאי מוכנות הקבלן או אי עמידה בדרישות וההנחיות, המשרד ישקול את ביטול ההתקשרות עם הקבלן וכן כל תרופה העומדת למשרד עפ"י כל דין ועפ"י המכרז.
6.8 חל איסור מוחלט על הקבלן לאסוף מידע בדרכים בלתי חוקיות או לעשות שימוש במאגר מידע בלתי חוקיים.
6.9 על הקבלן חל איסור להעביר לצד ג' כלשהו מידע שיקבל במסגרת ההתקשרות במכרז זה או לעשות כל שימוש במידע שאליו נחשף אגב ביצוע מכרז זה, לכל מטרה אחרת שאינה קשורה באופן ישיר לביצוע התחייבויותיו במסגרת ביצוע מכרז זה.
6.10 במהלך ביצוע הפעילות במכרז הקבלן מתחייב לדאוג לאבטחת כל החומר שיגיע אליו במסגרת ביצוע פרויקט זה ולהציג למשרד, על פי דרישתו או דרישת מי מטעמו של המשרד, את אמצעי אבטחת החומר.

6.11 הקבלן יתחייב למנוע גישה למערכות המחשוב (בין אם של המשרד, בין אם של הקבלן או של כל גורם אחר), בהן נשמר מידע הקשור למתן השירותים על פי מכרז זה, ממי שאינו שותף לפעילות.
6.12 על הקבלן להגיש למשרד דיווחים שוטפים בכל הנוגע לאופן ניהול מאגרי המידע ועיבוד המידע במתכונת שתיקבע ע"י המשרד.
6.13 הקבלן נדרש לדווח באופן מידי למשרד בתוך 8 שעות ממועד האירוע על כל תקלה בנושא אבטחת המידע לרבות, דליפת מידע או שימוש חורג מההרשאה שניתנה. במקרה זה, על הקבלן לפעול למניעת דליפת המידע וכל נזק כתוצאה מהתקלה.
6.14 המשרד רשאי, בכל עת, לבדוק את מערכות המידע של הקבלן. על הקבלן להעמיד לרשותו ולעיונו של המשרד ו/או נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו.

6.15 בלי לגרוע מכל האמור, רשאים נציגיו המוסמכים של המשרד, לבקר באתרי מתן השירותים ולהתרשם מהם ולהעביר את הערותיהם לנציגיו המוסמכים לעניין מכרז זה של הקבלן, לדרוש הפסקת עבודתו של כל עובד בפעילות הקשורה למכרז. 
6.16 פיקוח מטעם המשרד לא משחרר את הקבלן מהתחייבויותיו ואחריותו כלפי המשרד למילוי כל ההנחיות וההוראות בנושא אבטחת המידע שפורטו לעיל ולתנאי מכרז זה. 
6.17 הקבלן יתחייב לעמוד בדרישות אבטחת המידע שפורטו לעיל ובדרישות לשמירת סודיות המפורטות במכרז זה על נספחיו ובדרישות כפי שיוצגו לו מזמן לזמן על ידי המשרד ו/או מי מטעמו, לעמוד בנהלי המשרד בנוגע לאבטחת מידע ושמירה על מידע מוגן, ובכל הוראה רלוונטית אחרת לרבות הוראות חוק, תקנות, צו, הנחיות הרשות למשפט טכנולוגיה ומידע, והנחיות רשם מאגרי המידע.
6.18 בתום ההתקשרות על הקבלן להעביר למשרד את כל המידע שהצטבר במהלך ביצוע הפעילות במכרז זה כל זאת בהתאם להוראות וההנחיות הנ"ל.
6.19 אבטחת המידע במישור משאבי האנוש והעובדים 
6.19.1 הספק מתחייב כי כל עובדיו ו/או מי מטעמו אשר יהיו בעלי גישה למאגרי המשרד ו/או יועסקו במסגרת התקשרות הספק עם המשרד, יהיו בעלי הכשרה מתאימה-, בהתאם לנדרש במסמכי המכרז וההתקשרות. בדיקת אימות הרקע של כל מועמד להעסקה כעובד הספק, מי מטעמו או משתמש צד שלישי, יעשו ע"י הספק כנדרש על פי דין ולפי כללי האתיקה הרלוונטיים, והיקפם יתאים לדרישות המשרד, לסיווג המידע שיהיה נגיש להם ולסיכונים הצפויים.
6.19.2 הספק יהיה אחראי כלפי המשרד על כל פעילות עובדיו ו/או מי מטעמו במסגרת ההתקשרות.
6.19.3 הספק מתחייב שכל עובדיו, ו/או מי מטעמו ו/או משתמשי צד שלישי, מבינים את מלוא האחריות המוטלת עליהם בנוגע למידע ולאבטחתו וכי הם מתאימים לתפקידים שנועדו להם. על הספק להפחית סיכוני גניבה, הונאה או שימוש לרעה בגישה למידע של המשרד באמצעות נקיטת אמצעי הגנה סבירים ומקובלים (כגון מצלמות אבטחה, תיעוד גישה וכדומה), וזאת מבלי לגרוע מהוראות נספח זה באשר לאבטחה הפיזית והסביבתית.
6.19.4 הספק מתחייב למנוע מקרים בהם עובדיו ו/או מי מטעמו ינסו לבצע גישות למאגרים אליהם לא קיבלו הרשאה. במקרה בו עובד ו/או מי מטעם הספק ניסה בפעם השלישית לבצע גישה למאגר שאינו מורשה גישה אליו, על הספק למנוע ממנו כל גישה למאגרי המשרד ולדווח על כך מיידית למשרד.
6.19.5 הספק מתחייב כי תפקידים ותחומי אחריות של עובדי הספק ו/או מי מטעמו ו/או משתמשי צד שלישי הנוגעים לאבטחה, יוגדרו ויתועדו ע"י הספק לפי מדיניות אבטחת המידע של הארגון. 
6.20 מצעי מידע  פיזיים
6.20.1 על הזכיין ליידע את עובדיו וכל מי שנחשף למידע במסגרת התהליכים שבמשרד על חובת יישום ההנחיות לשמירה על מידע מודפס\ מצעי מידע פיזיים.

6.20.2 באזורי קבלת קהל לא יאוחסן מידע חסוי. חסוי רגיש לא יונח על גבי שולחנות לקבלת קהל. 
6.20.3 כאשר מצעי מידע פיזיים (כגון: אמצעי אחסון אלקטרוני או ניירת), האוגרים מידע חסוי, אין להשאירם ללא השגחה ולאחר שעות העבודה יש לאחסנם במקום נעול.
6.20.4 חל איסור להשאיר פלט המכיל מידע חסוי במדפסות או במכונות צילום, באחריות מדפיס \מצלם המידע לקחת את הפלט במידי
6.20.5 מידע חסוי אשר השימוש בו הסתיים, חייב לעבור גריסה או  להיות מאוחסן  בארכיב מאובטח.
6.21 אבטחה לוגית 
6.21.1 הקבלן  מתחייב ליישם אמצעי אבטחה הולמים שימנעו חדירה מכוונת או מקרית למערכת או למערכות התשתית והתקשור
6.21.2 הקבלן מתחייב לבצע הפרדה בין רשתות המאכלסות את מאגרי המידע של משרד החינוך ליישומים ולכלל הרשתות (סגמנטציה), 
6.21.3 הקבלן מתחייב שכל אמצעי אבטחת המידע יעברו הקשחות לפי המלצות היצרן. 
6.21.4 הקבלן מתחייב לעדכן באופן שוטף את המערכות השונות למניעת ניצול פרצות אבטחת מידע
6.21.5 תיעוד ובקרה הקבלן מתחייב לנהל מנגנון תיעוד אוטומטי שיאפשר בקרה וביקורת על גישה למידע המשמש לפעילות מכרז זה.
6.22 ניהול הרשאות גישה 
6.22.1 
הקבלן מתחייב שגישה למערכות המידע ו/או מאגרי המידע תהיה מבוססת על בסיס הצורך לדעת (need to know)  ולא תורשה גישה מעבר לנדרש לצורך מילוי התפקיד כפי שהוגדר על ידי משרד החינוך ובהתאם להוראות המכרז. 
6.22.2 הקבלן מתחייב לדאוג לגישה ממודרת  על בסיס הגדרת תפקידים .
6.22.3 הקבלן מתחייב לנהל  רישום מעודכן של בעלי התפקידים ושל הגישה המוגדרת לכל תפקיד. 
6.22.4 הקבלן מתחייב לגרוע הרשאות לבעלי תפקידים שהסתיים תפקידם או שאין להם צורך במידע אליו קיבלו הרשאה.
6.22.5 הקבלן מתחייב לדאוג לבקרות המתאימות על מנת שלא תבוצע גישה לא מורשית למאגרי המידע, יש לצרף למענה את הפתרון לדרישה
6.22.6 הקבלן מתחייב שהזדהות לניהול הרשת והשירותים הניהוליים מרחוק תבוצע באמצעות רכיב פיסי בנוסף לסיסמא. 
6.22.7 על הקבלן לזהות את המשתמשים במערכות שבמכרז ,  מערך ההזדהות תוגדר מדיניות סיסמאות שתכלול את הפרמטרים הבאים לכל הפחות:
6.22.8 חוזק הסיסמא - לפחות 8 תווים בשילוב של ספרות ואותיות
6.22.9 מספר ניסיונות שגויים לנעילה - 3 ניסיונות
6.22.10 שמירת היסטורית סיסמאות - עד 5 סיסמאות אחורה
6.22.11 תדירות החלפת הסיסמא אחת ל-3 חודשים
6.22.12 הקבלן מתחייב לנתק משתמש שהזדהה למערכת מידע לאחר פרק זמן של 10 דקות ללא פעילות. 
6.23 ניהול המידע 
6.23.1 הספק מתחייב לנהל רשימה של כל נכסי המשמשים לפעילות מכרז זה שנמצאים ברשותו.
6.23.2 הספק מתחייב להגדיר ולנהל רשימות מורשים לגישה פיזית לנכסי המידע המשמשים לפעילות מכרז זה שנמצאים ברשותו.
6.23.3 הספק מתחייב שלא להעביר מידע המשמש לפעילות מכרז זה שנמצאים ברשותו.
 לגורם שלישי ללא אישור במשרד החינוך.
6.23.4 במידה ויש צורך בהשמדת/סילוק מדיה מגנטי כגון, דיסקים, קלטות גיבוי, מדיה נתיקה מכל סוג, פלט נייר וכו' שכולל מידע  המשמש לפעילות מכרז זה הספק מתחייב לבער את המידע שבמדיה בהתאם להנחיות ממונה אבטחת מידע במשרד החינוך לאחר גיבוי המידע בהתאם לצורך ולהנחיות המשרד. 
6.24 אבטחת תקשורת 
6.24.1 הספק מתחייב שלא יחבר מערכות /מאגרי מידע למרשתת אלא אם כן קיבל את אישור המשרד לכך.
6.24.2 במידה וקיבל הספק אישור וחיבר את המערכות ו/או מאגרי המידע לרשת ציבורית או למרשתת, מתחייב הספק לנקוט באמצעי ההגנה המתאימים על מנת למנוע נזק, פריצה, זיהום או השחתה של מאגרי המידע. 
6.24.3 הספק מתחייב שהעברת המידע בתוך רשת התקשורת, ברשת ציבורית או במרשתת תיעשה תוך שימוש בשיטות הצפנה מקובלות. 
7. כח האדם של הקבלן והאמצעים הנדרשים לביצוע המכרז

7.1 כל הוצאות גיוס כח האדם והפעלתו יהיו על ידי הקבלן ועל חשבונו.

7.2 הקפדה על דיני העבודה במדינת ישראל

7.2.1 הקבלן מתחייב לשלם את שכרם של עובדיו תוך הקפדה יתרה על חוקי המגן המסדירים את תנאי העסקתם של העובדים במדינת ישראל, לרבות הסכמים קיבוציים כלליים לגביהם ניתן צו הרחבה לכלל העובדים במשק. בכלל זה מתחייב הקבלן לפעול עפ"י חוקי ההעסקה המפורטים בנספח 2, וכל חקיקת מגן אחרת, כל דין הנוגע להעסקת עובדים לרבות עובדים זרים, צווי הרחב והסכמי עבודה קיבוציים ככל שאינה מופיעה בנספח זה. 

7.2.2 הקבלן מתחייב לידע את כל עובדיו על מלוא זכויותיהם בעניין כאמור לעיל. לצורך כך יכין נוסח של דף מידע שלו הכולל את המידע הנדרש, ואשר ימסר ע"י הקבלן לכל עובדיו, לפני תחילת העסקתם על ידו בפרוייקט. כן מתחייב הקבלן לצרף דף המידע לכל חוזה העסקה עם עובדיו בפרוייקט. בדף המידע אף יובהר לכל עובד כי אינו רשאי לותר על זכות מהזכויות הנ"ל.

7.3 כח האדם הנדרש למתן השירותים מהקבלן
על המציע לדעת כי במידה ויתן שירותים בהתאם לקול הקורא, יידרש להעביר למשרד או למסגרת המזמינה, ביחס לכל עובדיו בפרוייקט אשר קיימת אפשרות שיידרשו לעבוד עם ילדים או לשהות במסגרות חינוך ובפעילותן, אישור משטרה כי אין כל מניעה להעסקתם במסגרת מכרז זה, בהתאם להוראות החוק "למניעת העסקה של עברייני מין במוסדות מסוימים, התשס"א-2001" – ראה טופס 3 של תקנות "למניעת העסקה של עברייני מין במוסד המכוון למתן שרות לקטינים (אישור משטרה) תשס"ג –2003".

על הקבלן המפעיל להגיש את הבקשה למשטרה על גבי טופס 3 המצורף לתקנה.
בנספח 1 מובא נוסח התקנה והטפסים הנדרשים.
7.3.1 מנהל הפרוייקט

על הקבלן להעסיק מנהל פרוייקט אשר ינהל את המשלחות, יפעל בתיאום עם מטה פולין ועפ"י הנחיותיה לתיאום ויישום התכנית החינוכית של המסע לפולין ויהיה אחראי לכל המהלך הלוגיסטי והמקצועי הכרוך במתן השירותים.
מנהל הפרוייקט ישתתף בתדרוכים ובדיונים הנערכים במטה משלחות הנוער לפולין בנושאים הרלוונטי לתפקידו ועפ"י דרישות ונוהלי המשרד.
הקבלן יסמיך את מנהל הפרוייקט לייצגו בכל הקשור לביצוע מכרז זה.

מנהל הפרוייקט יהיה בעל שליטה טובה באנגלית ועברית ובעל ניסיון של לפחות 3 שנים ב- 7 שנים האחרונות בתכנון, ארגון, ניהול וליווי משלחות נוער או מבוגרים לפולין.
7.3.2 מנהלן משלחת
על הקבלן לצרף מטעמו לכל משלחת, מנהלן משלחת ישראלי. מנהלן המשלחת יהיה אחראי לביצוע מלא של כל השירותים הנדרשים למשלחת לפני הנסיעה, לליווי צמוד של המשלחת בחו"ל (תוך עמידה בדרישות התכנית ובלוח הזמנים), לביצוע ההתקשרויות עם הגורמים הרלוונטיים בארץ ובחו"ל, ולטיפול בכל בעיה המתעוררת בהכנת ובמהלך המסע.

7.3.3 מדריכים ישראלים למשלחת 
1. על הקבלן להעסיק ולהפעיל מדריכים ישראלים שיתלוו למשלחות בפולין להדרכת הקבוצות.

2. המדריך הישראלי יהיה אחראי לביצוע מלא של תהליך ההכנה לקראת המסע וההדרכה במהלכו.
3. על הקבלן לשבץ מדריך ישראלי אחד לכל אוטובוס . היה והקבלן יאפשר לשבץ מעל 42 תלמידים בקבוצת הדרכה/אוטובוס, וללא שניתן אישור מטה פולין בכתב ומראש בלבד, יספק ויממן הקבלן על חשבונו מדריך נוסף לקבוצה/לאוטובוס.
4. כל אחד מהמדריכים ששובץ למשלחת יידרש לבצע 10 שעות הכנה שיתקיימו במסגרת החינוכית כחלק מתוכנית ההכנה המוגדרת בחוזר מנכ"ל (50 שעות הכנה). 
המסגרת החינוכית רשאית לפצל הכנה זו לשני מפגשים. המסגרת החינוכית תהא רשאית לקבוע מתכונת אחרת לביצוע המפגשים. על הקבלן לשלם למדריך בגין פעילות זו על פי כל דין. 
5. כל אחד מהמדריכים הישראלים יהיה בוגר קורס מדריכים המאושר ע"י משרד החינוך, נושא היתר הדרכת תלמידים לפולין ונמצא ברשימה המדריכים המאושרת ע"י משרד החינוך. המדריכים למסע יאושרו ע"י מטה משלחות הנוער לפולין.
6. כל אחד מהמדריכים הישראלים ישתתף בהשתלמויות החובה בארץ, עפ"י הגדרות המשרד (כנדרש לקבלת היתר הדרכת תלמידים בפולין בתוקף).
7. כל אחד מהמדריכים הישראלים יהיה בעל שליטה טובה בעברית ובאנגלית. 
8. לצורך ביצוע הדרכת המשלחות יופעלו מדריכים ברמות שונות וזאת כדלקמן:
(1) מדריך מתמחה - מדריך שסיים קורס מדריכים וטרם סיים חובותיו הנדרשות לקבלת היתר הדרכה הנ"ל. מדריך מתמחה יוכל לשמש רק כמדריך במשלחות הממלכתיות מטעם המשרד. 
שיבוץ מדריך מתמחה יהיה עפ"י שיקול דעת מטה פולין.
(2) מדריך מוסמך – מדריך שסיים קורס מדריכים וסיים את חובותיו ובעל "היתר הדרכה" תקף.
(3) ראש צוות הדרכה – מדריך מוסמך בעל ניסיון של לפחות 3 שנים בהדרכת משלחות בני נוער לפולין. 
מדריך מוסמך יוכל לשמש ראש צוות הדרכה במשלחת לאחר אישור מטה פולין. מומלץ כי ראש הצוות יהיה מדריך מוסמך שהדריך לפחות 10 משלחות בני נוער.
9. מדריך לא יוכל לשמש בו זמנית כמלווה משלחת.
על הקבלן לשלם למדריכים עבור נסיעות למפגשי ההכנה של קבוצתו (עד 2 מפגשי הכנה) ובגין השתתפותו במפגש ,"כנס מטוס" של המשלחת (נוסף על ימי ההדרכה המבוצעים בפולין) על פי כל דין. 
הקבלן ישלם למדריך בגין הוצאות נסיעה בפועל (דלק, כביש אגרה וחניה) או הוצאות נסיעה בתחבורה ציבורית עבור כל יום מפגש
ולראש צוות הדרכה החזר נסיעות עד 5 מפגשים בפועל.
ככל שמנהל המשלחת יבקש לקיים מפגשי הכנה נוספים יידרש הגוף המזמין לתוספת תשלום באמצעות הקבלן למדריך החזר נסיעות עבור הנסיעה.
יובהר, שהתשלום לא יהיה על חשבון שעות ההכנה ואין לקזז שעות כנגד "ביטול זמן". 

10. על הקבלן לשלם למדריך שכר עבור ההדרכות וכן עלות נסיעות למסגרת החינוכית, כאמור לעיל, וביטוח וזאת בנפרד משכר ההדרכה של המדריך במסגרת המשלחת לפולין. 
11. כל המדריכים אף יתלוו לקבוצותיהם בדרך מהארץ ובחזרה אליה, יהיו בצמוד למשלחת ואין להוציאם בנפרד מהמשלחת. כל בקשה חריגה תופנה מראש לאישור מטה פולין.
12. על הקבלן לשלם למדריך את עלות השהייה בחו"ל ובכלל זה עלות עבור: טיסה הלוך ושוב (כולל שרותים), לינה וכלכלה.  
13. על הקבלן להסדיר מראש למדריכים פיצוי כספי בשל האירועים הבאים:
(1) במקרה של נחיתה מאוחרת בארץ (לאחר השעה 08:00 ביום שלאחר המסע). 
(2) במקרה של ביטול ההדרכה, לאחר קיום מפגשי הכנה ובטרם היציאה, ישלם הקבלן למדריך שכר השווה לשעות ההכנה שבוצעו בפועל לשעה והוצאות נסיעה בהתאם, כמוגדר במכרז זה.
(3) במקרה של יציאת המשלחת בטיסת ערב, ערב  לפני יום תחילת המסע. 
14. באחריות הקבלן לדאוג להגעת המדריך לשדה התעופה ובחזרה גם בשעות בהן אין תחבורה ציבורית ראויה: רכבת, קווי מוניות. הקבלן רשאי לארגן הסעה בכל דרך שיראה לנכון ובלבד שהמדריך יגיע בזמן לשדה התעופה.

7.3.4 מדריך מקומי-פיילוט
1. על הקבלן להעסיק מדריכים מקומיים פולניים (פיילוט) שתפקידם לתאם בין נותני השירותים בפולין לבין המשלחת.
2. כל אחד מהמדריכים המקומיים הינו מדריך מוסמך, בקיא בתיירות בפולין.
7.3.5 עובדי מינהל

הקבלן יפעיל, לצרכיו הוא, על חשבונו, עובדי מינהלה, לוגיסטיקה, מזכירות קליטת נתונים, עיבוד נתונים על מנת לספק בשלמות את התפוקות הנדרשות בקול הקורא, בלוחות הזמנים הנדרשים.
7.3.6 ממונה אבטחת מידע

על הקבלן במאגר לבחירת ספקים זוכים למתן שירותי הטסה וקרקע למשלחות היוצאות מבתי ספר לפולין במשלחות משרדיות להעסיק ממונה אבטחת מידע שיהיה אחראי על יישום ומעקב אחר כל ההוראות כפי שפורטו בפרק אבטחת מידע במכרז זה.

הממונה יהיה בעל ניסיון כמפורט בנספח 6, אבטחת מידע.
7.4 משרדים/אתרי עבודה
על הקבלן להקצות על חשבונו אתר עבודה פעיל לצורך ביצוע הפעילות במסגרת פרוייקט זה.

אתר העבודה הנ"ל יכלול את כל הכלים והאמצעים הנדרשים לצורך ביצוע מלא ושלם של הפעילות.

7.5 תשתית ממוחשבת

הקבלן נדרש להפעיל מערכת ממוחשבת פנימית לצורך ניהול ותפעול הפרוייקט, המאפשרת הפקת נתונים והעברתם למערכות המשרד בפעילויות הבאות:
1. ניהול מאגר המידע על נושאי הפעילות במכרז.
2. מעקב אחר ביצוע תוכניות הפעילות.
3. הפקת דוחות ביצוע (דו"ח סיכום שנתי, דו"ח חודשי וכו') וכל דו"ח שיידרש ע"י המשרד ברמות של דו"ח תקופתי, דו"ח אירועים מיוחדים.
4. חובה על הקבלן להעביר העתק של היישום הממוחשב מיד לאחר הפעלתו וכן להעביר עותק מעודכן בכל עת בו הקבלן מבצע שינוי כלשהו.
בנוסף, יעביר הקבלן למשרד את כל המידע שנצבר במערכות שלו בכל הנוגע לפרוייקט זה וזאת בכל עת שיידרש לכך ע"י המשרד.
7.6 כל הוצאות השכירות, הציוד, התפעול וכל הוצאה אחרת הקשורה במתן השרות יהיו על חשבון הקבלן.
8. אחריות משפטית
8.1 הקבלן יהיה אחראי באחריות מלאה ומוחלטת על פי כל דין לכל נזק או אובדן מכל סוג שהוא שייגרמו כתוצאה ממעשה או ממחדל של הקבלן, עובדיו, שליחיו או מי  מטעמו ובגין כל פיצוי ותביעה כספית, אשר יגרמו ע"י עובדיו ו/או שלוחיו ו/או מי מטעמו במסגרת מתן השירותים על ידו.
8.2 הקבלן פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרוייקט. הקבלן מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

8.3 הקבלן מתחייב לשלם כל סכום כסף או פיצוי, המגיעים על פי כל דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 
8.4 אם אי פעם יקבע כדין מסיבה כלשהי כי העסקת הקבלן או מי מעובדיו דינה כהעסקת עובד ע"י המדינה: 
8.4.1 התמורה האמורה לעיל יראו ככוללת את כל הסכומים המגיעים או העשויים להגיע לקבלן ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
הקבלן יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

8.4.2 בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לקבלן לפי חוזה זה גם כל פיצויי הפיטורין גם חתימת הקבלן על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
8.4.3 יחושב שכרו של קבלן או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
8.5 ידוע לקבלן כי עליו לבטח את עצמו ואת עובדיו בביטוח לאומי לבדו ועל חשבונו.
8.6 הקבלן מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי הקבלן והמועסקים על ידו בביצוע חוזה זה או לכל נזק כלכלי/פיננסי טהור, עקב מעשה או מחדל של הקבלן, עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.
חויבה המדינה לשלם סכום כלשהו בגין מעשה או מחדל שהקבלן אחראי להם על פי כל דין או על פי חוזה זה ישפה הקבלן את המדינה באופן מיידי בגין כל סכום שחויבה לשלם.

9. ביטוח

צד ב' מתחייב לרכוש ולקיים את הביטוחים המפורטים בזה, לטובתו ולטובת מדינת ישראל - משרד החינוך, כשהם כוללים את כל הכיסויים והתנאים הנדרשים וכאשר גבולות האחריות לא יפחתו מהמצוין להלן:
9.1 ביטוח חבות המעבידים
1. הקבלן יבטח את אחריותו החוקית כלפי עובדיו בביטוח חבות המעבידים בכל תחומי מדינת  ישראל והשטחים המוחזקים. הביטוח יורחב לכסות את אחריותו של המבוטח כלפי עובדיו בעת שהותם הזמנית מחוץ לגבולות המדינה. 
2. גבול האחריות לא יפחת מסך  20,000,000 ₪  לעובד, למקרה ולתקופת הביטוח (שנה).
3. הביטוח יורחב לכסות את חבותו של המבוטח כלפי קבלנים,  קבלני משנה ועובדיהם היה ויחשב כמעבידם.
4. הביטוח יורחב לשפות את מדינת ישראל – משרד החינוך היה ונטען  לעניין קרות תאונת עבודה/מחלת מקצוע כלשהי  כי הם נושאים בחבות מעביד כלשהי כלפי מי מעובדי צד ב', קבלנים, קבלני משנה ועובדיהם שבשירותו.

9.2 ביטוח אחריות כלפי צד שלישי

5. צד ב' יבטח את אחריותו החוקית על פי דיני מדינת ישראל  בביטוח אחריות כלפי צד שלישי גוף ורכוש (כולל נזקי גרר) בגין פעילותו בכל תחומי מדינת ישראל והשטחים המוחזקים. הביטוח יורחב לכסות את אחריותו של צד ב' על פי כל דין בגין נזקים שייגרמו בחו"ל ע"י אנשים הנשלחים מטעמו מחוץ לגבולות המדינה. 
6. גבול האחריות לא יפחת מסך 20,000,000 ₪ למקרה ולתקופת הביטוח (שנה).

7. בפוליסה ייכלל סעיף אחריות צולבת - CROSS LIABILITY.
8. הביטוח יורחב לכסות את חבותו של המבוטח כלפי צד שלישי בגין פעילות של  קבלנים, קבלני  משנה ועובדיהם. 
9. מנהלים, מלווים, מורי דרך, מדריכים, אנשי ביטחון, אנשי רפואה ובעלי תפקיד נוספים שאינם מכוסים במסגרת ביטוח חבות המעבידים של צד ב', כולל רכושם ייחשבו צד שלישי.
10. המשתתפים בפעילויות כולל רכושם ייחשבו צד שלישי.
11. כל סייג / חריג התייחס להרעלה מכל סוג שהוא, חומר זר ו/או מזיק אחר במאכל או במשקה יבוטל .
12. הביטוח יורחב לשפות את מדינת ישראל –  משרד החינוך ככל שייחשבו אחראים למעשי ו/או מחדלי צד ב' וכל הפועלים מטעמו. 
9.3 ביטוח אחריות מקצועית
1. צד ב' יבטח את אחריותו בגין פעילותו בביטוח אחריות מקצועית. 
2. הפוליסה תכסה נזק מהפרת חובה מקצועית של צד ב', עובדיו ובגין כל הפועלים מטעמו ואשר אירע כתוצאה ממעשה, רשלנות, לרבות מחדל, טעות או השמטה, מצג בלתי נכון, הצהרה רשלנית שנעשו בתום לב, בקשר לארגון שירותי הטסה ושירותי קרקע בפולין עבור משלחות תלמידים ובני נוער ועבור משלחות משרדיות ממלכתיות מטעם משרד החינוך,  כולל תיאום טיסות, אספקת מזון, אספקת שירותי תקשורת, אספקת ציוד רפואי, תשלום דמי כניסה לאתרים עבור המשתתפים, מתן מענה במצבי חירום, הפעלת תשתית ממוחשבת לצורך ניהול ותפעול הפרויקט, הפקת והעברת דוחות,  עבור משרד החינוך, בהתאם למכרז וחוזה עם מדינת ישראל – משרד החינוך.
3. גבולות האחריות לא יפחתו מסך של 4,000,000 ₪  למקרה ולתקופת ביטוח (שנה).
4. הכיסוי על פי הפוליסה יורחב לכלול את ההרחבות הבאות:
· מרמה ואי יושר של עובדים.
· אובדן מסמכים, לרבות אובדן השימוש ו/או העיכוב עקב מקרה ביטוח.
· פגיעה בפרטיות. 
· אחריות צולבת, אולם הביטוח לא יכסה תביעות צד ב' כלפי מדינת ישראל – משרד החינוך. 
· הארכת תקופת הגילוי לפחות 6 חודשים.
5. הביטוח מורחב לשפות את מדינת ישראל – משרד החינוך ככל שיחשבו אחראים למעשי ו/או מחדלי צד ב' וכל הפועלים מטעמו.
9.4 ביטוח רכוש
ביטוח אש מורחב או כל הסיכונים בערך כינון בהתאם לאופי הציוד של צד ב'  אשר יובא, יותקן ויימצא באתרים השונים בארץ ו/או בחו"ל, כולל כיסוי גניבה פריצה ושוד.

לחילופין רשאי צד ב' שלא לערוך ביטוח לציוד ו/או רכוש שבבעלותו בחלקו או במלואו אולם הוא פוטר את מדינת ישראל – משרד החינוך  ועובדיהם וכן את המשתתפים בפעילות מאחריות לנזק שייגרם לרכוש כאמור.
9.5 ביטוחים נוספים:
צד ב' ידאג ויוודא כי:
1. ביטוח רפואי / ביטוח נסיעות לחו"ל – 
· בכל יציאה לחו"ל ירכוש צד ב'  עבור עובדיו וגורמים נוספים מטעמו ביטוח נסיעות לחו"ל כמקובל הכולל שירותי אשפוז בבית חולים, הוצאות רפואיות שאינן במסגרת אשפוז, מטען אישי וכיסוי הוצאות נוספות כמקובל בביטוח כזה בגבולות אחריות סבירים.
· צד ב' ידאג לביטוח נסיעות לחו"ל לתלמידים ובני הנוער המשתתפים בפעילות וכן למשתתפים במשלחות המשרדיות, הכולל הרחבת קורונה לרבות קיצור או ביטול נסיעה עקב קורונה, מימון שהות משתתף שחלה בחו"ל לרבות מלווה ככל ונדרש, עד להחלמתו והמשך טיפול בארץ, שירותי אשפוז בבית חולים, הוצאות רפואיות שאינן במסגרת אשפוז, מטען אישי וכיסוי הוצאות נוספות כמקובל בביטוח כזה בגבולות אחריות סבירים. 
(במסגרת הביטוח  לתלמידים ובני הנוער, ההורים יהיו רשאים לרכוש על חשבונם  ביטוח נסיעות לחו"ל הכולל בנוסף כיסוי לביטול או קיצור נסיעה עקב קורונה).
2. בעלי מקצוע, נותני שירותים, ספקים,  קבלנים, קבלני משנה לרבות אח/חובש/פרמדיק/רופא יציגו ביטוחים מתאימים לגבי פעילותם בגבולות אחריות סבירים, כולל ביטוח אחריות כלפי צד שלישי, וביטוח חבות מעבידים כלפי עובדיהם, ביטוח אחריות מקצועית וביטוח חבות המוצר (ככל ורלוונטיים), וכאשר הפעילות משולבת עם כלי רכב גם ביטוחי כלי רכב הכוללים ביטוח חובה, רכוש ואחריות כלפי צד שלישי. הביטוחים יורחבו לשפות את מדינת ישראל - משרד החינוך ככל שיחשבו אחראים למעשיהם ו/או מחדליהם ויכללו ויתור המבטח על זכות השיבוב כלפיהם וכלפי עובדיהם וכן כלפי המשתתפים בפעילויות , אולם וויתור כאמור לא יחול לטובת אדם שגרם לנזק מתוך כוונת זדון. 
3. מקומות קיום הפעילויות –למקומות קיום הפעילויות  יהיה ביטוח אחריות כלפי  צד שלישי בגבולות אחריות סבירים וביטוחי רכוש למבנים ולתכולתם. ככל וניתן, הביטוחים יכללו סעיף ויתור על זכות השיבוב כלפי  מדינת ישראל – משרד החינוך ועובדיהם, וכן כלפי המשתתפים בפעילויות. וויתור כאמור לא יחול לטובת אדם שגרם לנזק מתוך כוונת זדון.  
9.6 כללי
בפוליסות הביטוח הנדרשות מצד ב' יכללו התנאים הבאים:
1.  לשם המבוטח יתווספו כמבוטחים  נוספים :  מדינת ישראל – משרד החינוך, בכפוף להרחבי השיפוי כמפורט לעיל.

2. בכל מקרה של צמצום או ביטול הביטוח  ע"י אחד הצדדים לא יהיה להם כל תוקף  אלא אם  ניתנה על כך הודעה מוקדמת של 60 יום לפחות במכתב רשום לחשב  משרד החינוך.

3. המבטח מוותר על כל זכות שיבוב/תחלוף, תביעה, חזרה או השתתפות כלפי מדינת ישראל, משרד החינוך ועובדיהם, ובלבד שהוויתור לא יחול לטובת אדם שגרם  לנזק מתוך כוונת זדון.       

4. צד ב' אחראי בלעדית כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות.

5. ההשתתפויות העצמיות הנקובות בכל פוליסה ופוליסה תחולנה בלעדית על צד ב'.
6. כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא  הזכויות על פי הביטוח.   
7. תנאי הכיסוי של הפוליסות הנ"ל, למעט ביטוח אחריות מקצועית, לא יפחתו מהמקובל על פי תנאי פוליסות נוסח "ביט", בכפוף להרחבת הכיסויים כמפורט לעיל.                                  

8. חריג כוונה ו/או רשלנות רבתי יבוטל ככל שקיים.                                        

9.7 צד ב' מתחייב בכל תקופת ההתקשרות החוזית עם מדינת ישראל – משרד החינוך, וכל עוד אחריותו קיימת, להחזיק בתוקף את פוליסות הביטוח. צד ב' מתחייב כי פוליסות הביטוח תחודשנה על ידו מדי תקופת ביטוח, כל עוד החוזה עם מדינת ישראל – משרד החינוך, בתוקף.

9.8 אישור בחתימתו של המבטח על קיום הביטוחים, יומצא על ידי צד ב' למשרד החינוך עד למועד תחילת מתן השירותים על ידו; צד ב' מתחייב להציג את האישור חתום בחתימת המבטח אודות חידוש הפוליסות למשרד החינוך לכל המאוחר שבועיים לפני תום תקופת הביטוח;  
מובהר בזאת כי אישור/י הביטוח שיוצגו אינו/ם בא/ים לצמצם את התחייבויות צד ב' לפי סעיפי הביטוח המפורטים לעיל, ומתכונתו/תם התמציתית של אישור/י הביטוח שיוצג/ו הינה אך ורק כדי לאפשר לחברות הביטוח לעמוד בהנחיות הפיקוח עליהן. הוראות הביטוח המחייבות הן אלו המופיעות בסעיף זה לעיל. על צד ב' יהיה ללמוד דרישות אלה ובמידת הצורך להיעזר באנשי ביטוח מטעמו, על מנת להבין את הדרישות וליישמן בביטוחיו כנדרש לעיל.
9.9 מדינת ישראל – משרד החינוך, שומרת לעצמה את הזכות לקבל מצד ב' בכל עת את העתקי הפוליסות במלואן או בחלקן, במקרה של גילוי נסיבות העלולות להביא לתביעה בפוליסות ו/או על מנת שתוכל לבחון את עמידת צד ב' בסעיפי הביטוח ו/או מכל סיבה אחרת, וצד ב' יעביר את העתקי הפוליסות במלואן או בחלקן כאמור מיד עם קבלת הדרישה. צד ב' מתחייב לבצע כל שינוי או תיקון שיידרש על מנת להתאים את הפוליסות להתחייבויותיו על פי הוראות סעיף א' שבנספח זה. מוסכם כי צד ב' יהיה רשאי למחוק מפוליסות הביטוח כאמור מידע עסקי ו/או מסחרי סודי שאינו רלוונטי להתקשרות זו.
9.10 צד ב' מצהיר ומתחייב כי זכות  מדינת ישראל – משרד החינוך, לעריכת הבדיקה ולדרישת השינויים כמפורט לעיל אינן מטילות על מדינת ישראל – משרד החינוך, או על מי מטעמם כל חובה וכל אחריות שהיא לגבי פוליסות הביטוח/ אישורי הביטוח כאמור, טיבם, היקפם ותוקפם, או לגבי העדרם, ואין בה כדי לגרוע מכל חובה שהיא המוטלת על צד ב' לפי החוזה, וזאת בין אם נדרשו התאמות ובין אם לאו, בין אם נבדקו ובין אם לאו.

9.11 למען הסר כל ספק מוסכם בזה כי הביטוחים הנדרשים בסעיף זה, גבולות האחריות ותנאי הכיסוי הם בבחינת דרישה מינימלית המוטלת על צד ב', ואין בהם משום אישור המדינה או מי מטעמה להיקף וגודל הסיכון לביטוח ועליו לבחון את חשיפתו לסיכוני רכוש וחבות לרבות גוף ורכוש ולקבוע את הביטוחים הנחוצים לרבות היקף הכיסויים, וגבולות האחריות בהתאם לכך.
9.12 אין בכל האמור בסעיפי הביטוח כדי לפטור את צד ב' מכל חובה החלה עליו על פי דין ועל פי החוזה ואין לפרש את האמור כוויתור של מדינת ישראל – משרד החינוך, על כל זכות או סעד המוקנים להם על פי כל דין ועל פי חוזה זה.
9.13 אי עמידה בתנאי בסעיף זה  מהווה הפרה יסודית של חוזה זה.
10. מבנה ותכולת ההצעה
ההצעה תוגש על גבי חוברת ההצעה המצורפת בנספח 2.





בחוברת ההצעה מצורפים טפסים שונים ודרישות למסמכים של המציע. חובה למלא את חוברת ההצעה בשלמותה, לצרף את כל המסמכים הנדרשים, בסדר המפורט בחוברת ההצעה ונספחיה. 

הצעה חלקית ו/או במתכונת שונה מהטבלאות המצורפות לחוברת קול הקורא עלולה שלא להיבדק ואף להיפסל.
ההצעות תוגשנה בשפה העברית. כמו כן כל הנספחים, מכתבי המלצה, אישורים, תעודות וכל פרט הנדרש בקול הקורא יוצג אך ורק בשפה העברית.
10.1 ניסיון המציע ורשימת עבודות דומות

המציע יפרט את ניסיונו בביצוע הפעילות הנדרשת בסעיף 2.2.5, תוך ציון ההיקף הכמותי והכספי.
כמו כן על המציע לפרט שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות וכו') ומספרי הטלפון הקווי והסלולרי שלהם. 

לתשומת לב המציע, יש לרשום פרטי איש קשר עדכניים, מלאים ונכונים ולוודא מראש כי מדובר באנשי קשר זמינים.

המשרד יכול לפנות אל הלקוחות שברשימת הלקוחות שהוצגו בהצעתו על מנת לברר פרטים ורמת שביעות רצון של הלקוח.
המשרד רשאי לפנות גם ללקוחות שאינם ברשימת הלקוחות ולבעלי מידע רלוונטיים על בסיס מידע הקיים במשרד או העולה מתוך ההצעה או מבדיקתה ואף להסתמך על מידע הקיים אצלו שלא מלקוחות חיצוניים.
אם ההצעה היא מטעם מציע שזכה בעבר במכרז של המשרד, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
10.2 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

10.3 ההצעה תוגש ב- 2 עותקים זהים (מקור+העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, וככל הניתן ללא סימן מזהה של המציע על גבי המעטפה, כל זאת כאמור בפרק "מסמכים נדרשים ותנאי מסירת ההצעה".
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד. על גבי התקליטור יש לכתוב את שם המציע ושם המכרז.
11. הקריטריונים להכללת או לגריעת מציע
11.1 הכללת קבלן ברשימת הגופים

על המציע לקחת בחשבון כי תחילה תיבדק הצעתו מבחינת עמידתה בדרישות הסף כפי שפורטו בקול קורא זה.

רק לאחר שיתברר כי ההצעה עומדת בכל דרישות הסף, המציע יכלל ברשימת הגופים המכשירים.

11.2 גריעת קבלן מרשימת הגופים
11.2.1 המשרד רשאי לגרוע קבלן מהרשימה בהתקיים אחד לפחות מהמקרים הבאים:
1. ביצוע הפעילות שלא עפ"י דרישות הקול הקורא.
2. הצבת כח אדם שלא עפ"י דרישות הקול הקורא. 
3. כל אי עמידה בנהלי המשרד ביחס לשירותים נשוא קול קורא זה.
4. כל חריגה מהותית מתנאי הקול הקורא.
5. מציע שהגיש הצעתו לקול קורא זה אך לא הגיש הצעתו למכרז להקמת מאגר מס' 32/12.2021 של משרד החינוך, למרות שעמד בתנאי הסף לכניסה למאגר.
6. הקבלן נגרע ממאגר מס' 32/12.2021 של משרד החינוך.
11.2.2 המשרד יקיים לקבלן שימוע בכתב או בע"פ בהתאם לאופי המקרה בו יועלו פרטי המקרה ותינתן תגובת הקבלן. 

11.2.3 במידה שהמשרד יגיע למסקנה בגין חומרת המקרה/המקרים וכי יש לגרוע את הקבלן מהרשימה תובא ההמלצה לוועדת הרכישות שתדון בעניין ותודיע על החלטתה.

11.2.4 ככל שגוף שנגרע יגיש שוב הצעה להכלל ברשימה, יילקחו בחשבון החלטת הוועדה בגינו, שהיו בעבר בכל הנוגע לגריעתו.
12. משך הבדיקה ותקפות ההצעה
המשרד לא מתחייב לסיים הליכי קול הקורא ולקבוע זוכה תוך תקופה מסוימת. אך, אם הליכי אישור קול הקורא לא יסתיימו לאחר 90 יום מהמועד האחרון להגשת ההצעות, רשאי המציע לבטל את הצעתו.

ההודעה על ביטול ההצעה תועבר למשרד בכתב, תוך ציון מועד תחולה, אל מנהלת אגף רכש מכרזים והתקשרויות ותובא לדיון ולהחלטתה של וועדת המכרזים והרכישות.

13. המשרד רשאי
13.1 לבטל את קול הקורא.

13.2 למשרד נשמרת הזכות לפנות במהלך הבדיקה וההערכה אל המציע, בכדי לקבל הבהרות להצעתו, או בכדי להסיר אי בהירויות שעלולות להתעורר בבדיקת ההצעות או לבדוק את התאמתם, כפוף לכללי חוק חובת המכרזים והתכ"ם.

13.3 מציע שזכה בעבר בקול קורא של המשרד או שלמשרד היכרות אחרת עמו או מידע לגביו, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
13.4 אם וככל שהמציע הינו קבלן הכלול בקול הקורא שקדם לקול קורא זה או בהתקשרות אחרת, אזי חוות הדעת של היחידה מקבלת השרות תהיה מכריעה מבין חוות הדעת.
13.5 לבטל את האישור הניתן מטעם המשרד, במסגרת קול קורא זה.
13.6 אין בסעיפי קול הקורא כדי לגרוע מזכויות הצדדים על פי כל דין.
14. יחסי הצדדים

14.1 השירותים יינתנו במסגרות ארגוניות של הקבלן בלבד. לעניין זה "מסגרת ארגונית" - לרבות מציאת עובדים, העסקתם, ניהול כל משא ומתן עמם, השגחה מתמדת על פעילותם, תשלום שכרם וכל תשלום סוציאלי נלווה אגב העסקתם, פיטוריהם והאחריות לכך, והטלת משמעת כמקובל במסגרת הקבלן.
14.2 הקבלן מצהיר, כי ידוע לו ולכל העובדים והמועסקים על ידיו לצרכי ביצוע קול קורא זה, כי הינם עובדים ומועסקים במסגרת הארגונית של הקבלן, ולא של המשרד. בנספח 2 מובאת רשימת חוקי ההעסקה על פיהם יפעל הקבלן.
14.3 הקבלן מתחייב לא להציג את השירותים הניתנים, לא כלפי עובדיו ומעסיקיו, לא כלפי ציבור הנהנים משירותים אלה, כפעולות שלמשרד יש חלק בארגונן, אולם הקבלן רשאי להציג את השירותים כניתנים לפי בקשת המשרד, תחת פיקוחו, בעידודו, או כנהנים מתמיכתו, הכל לפי העניין.
14.4 בכל הקשור למערכת היחסים בין המשרד לבין הקבלן, יחשב הקבלן, כקבלן עצמאי לכל דבר ועניין. 
14.5 הקבלן מתחייב שלא להעסיק אדם המועסק כעובד ע"י המשרד, אלא באישור בכתב ומראש של מנהל היחידה המזמינה, של חשב המשרד והגורם המוסמך במשרד לאשר העסקה פרטית עם זאת מובהר בזה כי במסגרת ההצעה אין להציע כבעלי תפקידים מי שהינם עובדי מדינה.
14.6 הקבלן בלבד יהיה אחראי כלפי כל המועסקים על ידיו על פי כל דין. כן יהיה הקבלן לבדו אחראי לכל נזק שיגרם על ידיו, או בגין רכושו ונכסיו ועל ידי המועסקים על ידו למטרות חוזה זה. אם על אף האמור יחוייב המשרד כדין, לשאת חבות, או לעשות מעשה כלשהו, יפצה אותו על כך הקבלן באורח מלא.

14.7 הקבלן אחראי לעובדים, לאיכות העבודה, לגיבוי, למילוי מקום, להכשרת עובדים בהתאם לצרכים ובכלל זה השתלמויות וקורסים על חשבונו על פי צרכי השירותים בקול קורא. 
14.8 חובת הקבלן היא כחובת קבלן כמשמעותו בחוק חוזה קבלנות תשל"ד – 1974, בכפוף לאמור בתנאי קול הקורא ובכל חוזה התקשרות שיחתם על פי קול קורא זה. 
14.9 הקבלן אינו רשאי להמחות (להעביר) לזולת את זכויותיו או את חובותיו לפי תנאי קול קורא זה, כולן או חלקן, ללא הסכמה בכתב ומראש של המשרד. 

14.10 הקבלן מתחייב לספק את השרות או הטובין בכל עת, לרבות בשעת חרום, שביתה וכיוצ"ב, בתנאי אספקה כפי שנקבעו בתנאי ההתקשרות. יש לציין כי הפרה של סעיף זה תהווה הפרה יסודית של הסכם ההתקשרות המקנה זכות לעורך קול הקורא לנקוט בצעדים כמוגדר בהסכם.
15. ניגוד עניינים
הקבלן יתחייב כי הוא או מי מעובדיו אינו נמצא במצב של חשש לניגוד עניינים בין עבודתו המוצעת לבין עבודה עם גופים אחרים הקשורים במישרין או בעקיפין למשרד. בכל מקרה של קיום ניגוד עניינים כאמור, מתחייב הקבלן להודיע מראש למשרד על קיום ניגוד עניינים ולפרט את מהותו.

הקבלן יחתים את עובדיו וכן כל עובד אשר יחליף במהלך ההתקשרות עובד קיים על הצהרה ברוח זאת.

כמו כן, במקרים בהם הגיע המשרד למסקנה כי קיים חשש לניגוד עניינים, יפעל המשרד כמתחייב מן העניין.

16. מסמכים נדרשים ותנאי מסירת ההצעה
16.1 להצעה (חוברת הצעה מלאה על כל סעיפיה) יש לצרף:

16.1.1 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

ההצעה תוגש ב- 2 עותקים זהים (מקור+העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, "חוברת הצעה" וככל הניתן ללא סימן מזהה של המציע על גבי המעטפה.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד. על גבי התקליטור יש לכתוב את שם המציע ושם המכרז.
על המציע לחתום על כל דף מדפי הצעתו במתכונת המצורפת בחוברת ההצעה ובנוסף על המציע לדאוג להחתים עו"ד או רו"ח על אותם הדפים בהצעה בהם מצויין כך במפורש.

16.1.2 במקרה שההצעה מוגשת על ידי תאגיד, יצורפו אישורים מתאימים לגבי רישום התאגיד, זכויות החותמים בשמו וסמכותם לחייב את התאגיד בחתימתם.
16.1.3 במקרה של גוף משפטי מאוגד יש לצרף את האישורים הבאים:
1. אישור רשם רשמי בישראל על שם המציע.
2. אישור נסח חברה עדכני של רשם התאגידים (פלט עדכני).
3. פרטים על המציע, מאושרים ע"י רו"ח/עו"ד:
(1) שם המציע כפי שהוא רשום ברשם רשמי.
(2) סוג ההתארגנות.
(3) תאריך ההתארגנות.
(4) מספר מזהה.
(5) שמות ומס' ת.ז. של המוסמכים לחתום ולהתחייב בשם המציע.
כל זאת יוגש על פי הנוסח בנספח 2.

16.1.4 אם המציע הינו עמותה, חובה לצרף:
1. אישור רשם רשמי בישראל על שם המציע.

2. אישור על ניהול תקין, מטעם רשם העמותות, תקף לשנה השוטפת ואם לא קיים, אישור על הגשת מסמכים מטעם הרשם המוסמך אשר התקבל ניתן על ידי הרשם המוסמך לא מוקדם משנתיים לפני המועד האחרון להגשת ההצעות.
3. אישור מרו"ח של המציע, האם הצעתו תהיה חייבת/פטורה ממע"מ לעניין קול קורא זה.
במידה ולא יצורף אישור זה, יחושב סכום ההצעה לצורך השוואת הצעות בתוספת מע"מ.

16.1.5 אישור בר-תוקף על ניהול ספרי חשבונות ורשומות עפ"י חוק עסקאות גופים ציבוריים (אכיפת ניהול חשבונות) תשל"ו – 1976 מטעם פקיד השומה וממונה איזורי מע"מ, על שם המציע.
אישור מטעם רואה חשבון או יועץ מס לא יתקבל.

16.1.6 מסמכי הבהרות ככל שיהיו, חתומים בראשי תיבות (כולל חותמת) ע"י המציע על כל עמוד (כנדרש בפרק 1 – מבוא).
16.1.7 הניסיון הנדרש בסעיף 2.2.5, יפורט ברשימה כרונולוגית מלאה של העבודות שבוצעו לפחות במהלך שנות הניסיון ושל לקוחות שקיבלו שירות זה או דומה לו מהמציע, תוך ציון שם הלקוח, שם איש הקשר, מספר הטלפון הקווי וטלפון הסלולרי שלו.
16.1.8 התחייבות לקיום חקיקה בתחום העסקת עובדים, על גבי הטופס המצורף בנספח 2.
16.1.9 תצהיר של המציע כי הקובץ הסרוק של ההצעה שנמסר ע"י המציע/ה הנ"ל, יחד עם ההצעה המודפסת, כעותק סרוק של ההצעה המודפסת שהוגשה ע"י המציע/ה כמענה למכרז הנ"ל, הינו זהה לחלוטין לעותק המודפס של ההצעה, עפ"י הנוסח המצורף בנספח26.
16.1.10 תצהיר של המציע המאומת ע"י עו"ד בדבר היעדר הרשעות בעבירות לפי חוק עובדים זרים ולפי חוק שכר מינימום, עפ"י הנוסח המצורף בנספח 2.
16.1.11 הצהרה של המציע (בנספח 2) כי לא עולה חשש לניגוד עניינים, בין הפעילות הנדרשת במכרז זה לבין פעילויות אחרות עם המשרד בהם המציע מעורב.
16.1.12 תצהיר של המציע המאומת ע"י עו"ד על התחייבות המציע לדרישה לעשות שימוש לצורך המכרז אך ורק בתוכנות מקוריות, לשמור על סודיות (נספח 2). 
16.1.13 הצהרה של המציע בעניין דרישות ביטוח, עפ"י הנוסח המצורף בנספח 2.
16.1.14 תצהיר של המציע המאומת ע"י עו"ד בדבר אי תיאום הצעות במכרז, עפ"י הנוסח המצורף בנספח 2.
16.1.15 בהתאם לתקנות חוק חובת המכרזים, תקנה 21-ה' ותקנה 21-ו', מציעים אשר לא נקבעו כזוכים במכרז רשאים לעיין בהצעה שנקבעה כזוכה, למעט חלקים בהצעה אשר העיון בהם עלול לחשוף סוד מסחרי או סוד מקצועי. 
המשרד רשאי לגבות תשלום לכיסוי העלות הכרוכה בקיום ההוראות בתקנה זה.
המציע חייב לציין מראש בחוברת ההצעה דף 7 סעיף 4, אלו עמודים בהצעתו עלולים לחשוף סוד מסחרי או סוד מקצועי, למעט עלויות וסעיפים הנוגעים להוכחת עמידה בדרישות הסף, לפני הצגה למתחרים, ולנמק זאת. 
בכל מקרה, מובהר בזאת, כי ההחלטה בדבר חשיפה או חיסיון של חלקים בהצעה הינם בסמכותה של ועדת המכרזים של המשרד אשר רשאית לחשוף גם חלקים שהמציע ציין אותם כחסויים. 

משרד החינוך רשאי לפסול הצעות אשר לא יצורפו אליהם המסמכים הנ"ל.

16.1.16 בהתאם להחלטת ממשלה מס' 1116 מיום 29.12.2013 שעניינה פרסום היתרים ומסמכי התקשרות בין רשויות המדינה לגופים פרטיים (להלן – "החלטת הממשלה"), יפורסם החוזה החתום באתר חופש המידע המרכזי שכתובתו www.foi.gov.il, וזאת בתוך כחודש ימים מיום חתימתו. 

ככל שמציע מבקש להתנגד לפרסום סעיפים מסוימים בהסכם, כולם או חלקם עליו להצביע בהצעתו באופן ברור ומנומק על החלקים הרלוונטיים שלטעמו עלולים לפגוע בו כאמור בסעיף 4(ז) בהחלטת הממשלה.

16.1.17 לעניין עידוד נשים בעסקים

אישור של רואה חשבון כי בעסק מסוים אישה מחזיקה בשליטה וכי לא התקיים אף אחד מאלה:

(1) אם מכהן בעסק נושא משרה שאינו אישה – הוא אינו קרוב של המחזיקה בשליטה.
(2) אם שליש מהדירקטורים אינם נשים – אין הם קרובים של המחזיקה בשליטה.

16.2 על המציע לוודא, כי המספר המזהה (לדוגמא מס' ח"פ או מס' עמותה) בכל המסמכים המוגשים, לרבות רישום במע"מ (תעודת עוסק מורשה) ובמס הכנסה (אישור על ניהול ספרים), יהיה זהה. אם וככל שאין התאמה במספר המזהה, יצרף אישור/הסבר מטעם הרשויות המוסמכות לכך. 

16.3 כל שינוי שייעשה במסמכי המכרז או כל הסתייגות ביחס אליהם, בין על ידי תוספת בגוף המסמכים ובין במכתב לוואי או בכל דרך אחרת לא יובא בחשבון בעת הדיון בהצעה כאילו לא נכתב ואף עלול לגרום לפסילתה.
אין כל חובה על המשרד להודיע למציע כל הודעה בנוסף על האמור בסעיף זה.
קיבל המשרד את הצעת המציע, יראו את השינויים האמורים כאילו לא היו כלל.

16.4 הצעות מפורטות בהתאם לדרישות קול הקורא, יש לשלוח אל:
משרד החינוך 
המשנה למנהל הכללי

אגף רכש מכרזים והתקשרויות
"תיבת המכרזים"
רח' שבטי ישראל 34 
ירושלים 9100201
קול קורא מס' 1 : הקמת רשימת גופים למתן שירותי הטסה וקרקע למשלחות היוצאות מבתי ספר לפולין במשלחות מוסדיות עצמאיות
יש לציין על המעטפה הסגורה את מספר קול הקורא ונושאו.

על ההצעה להתקבל יאוחר מתאריך: 12.1.2022 שעה: 11:00
באחריות המציע לדאוג כי הצעתו תגיע לכל המאוחר במועד הנ"ל, למשרדי אגף רכש מכרזים והתקשרויות, תירשם ותוכנס לתיבת המכרזים.

הצעה שתגיע בפקס או בדואר אלקטרוני- תיפסל על הסף.
הצעה שתגיע לאחר המועד האחרון להגשת ההצעות, לא תובא לדיון ותיפסל על הסף.

בכבוד רב,

אורנה מיטמיגר

מנהלת אגף רכש מכרזים והתקשרויות 

תקנות למניעת העסקה של עברייני מין במוסד המכוון למתן שירות לקטינים 
(אישור המשטרה), התשס"ג-20031
בתוקף סמכותי לפי סעיף 12(א) לחוק למניעת העסקה של עברייני מין במוסד המכוון למתן שירות לקטינים, התשס"א-2001 (להלן - החוק), ובאישור ועדת החוקה חוק ומשפט של הכנסת, אני מתקין תקנות אלה:

1. הגדרות
1.1 בתקנות אלה -

1.1.1 "אישור המשטרה" - אישור ממשטרת ישראל כי אין מניעה לפי החוק להעסקת בגיר בעבודה במוסד;

1.1.2 "מבקש" - מעסיק, מוסד או בגיר המגיש בקשה לאישור המשטרה, כי אין מניעה להעסקת הבגיר לפי סעיף 3(ד) לחוק.

2. בקשה לאישור המשטרה
2.1 מבקש יגיש, במישרין או באמצעות יחיד אחר, בתחנת משטרה, בקשה לאישור המשטרה (להלן - הבקשה) -

2.1.1 אם הוא הבגיר - לפי טופס 1 שבתוספת, חתום בידו, ובצירוף תעודת מוסד לפי טופס 2 שבתוספת, חתומה ביד המעסיק או מנהל המוסד;

2.1.2 אם הוא המעסיק או המוסד - לפי טופס 3 או 4 שבתוספת, לפי הענין, חתום ביד המעסיק או מנהל המוסד, ובצירוף ייפוי כוח לפי טופס 5 שבתוספת, מטעם הבגיר למעסיק או למוסד לבקש ולקבל לגביו את אישור המשטרה וצילום תעודת זהות של הבגיר; ייפוי הכוח יישמר אצל המעסיק, לאחר הצגתו, לתקופה של שנתיים מיום הגשת הבקשה.

2.2 היה המבקש בגיר -

2.2.1 והגיש את הבקשה בעצמו - תאומת זהותו באמצעות תעודת זהות או תעודה רשמית אחרת המעידה על זהותו והנושאת את תצלומו;

2.2.2 והגיש את הבקשה יחיד אחר מטעמו - תאומת זהותו של מגיש הבקשה בדרך האמורה בפסקה (1), וכן יציג ייפוי כוח מטעם הבגיר, על פי טופס 1 שבתוספת, וצילום תעודת זהות של הבגיר.

2.3 היה המבקש מוסד או מעסיק -

2.3.1 והגיש המעסיק או מנהל המוסד את הבקשה - תאומת זהותו בדרך האמורה בתקנת משנה (ב)(1);

2.3.2 והגיש את הבקשה יחיד אחר מטעמו - תאומת זהותו של מגיש הבקשה בדרך האמורה בתקנת משנה (ב)(1), וכן יציג ייפוי כוח מהמעסיק או מהמוסד, על פי טופס 3 או 4 שבתוספת, לפי הענין.

2.4 היה המבקש מוסד או מעסיק שמקיים קשר קבוע וסדיר עם משטרת ישראל לענין קבלת אישורים לפי החוק, יהיה רשאי להגיש את הבקשה באמצעות דואר רשום, אם קיבל לכך אישור מאת ראש מדור מידע פלילי במחלקת חקירות ותביעות במשטרת ישראל, ובלבד שרשימת הבגירים ופרטיהם, לפי טופס 3 או 4 שבתוספת, תרוכז על גבי מדיה מגנטית, ושמספר הבגירים שאליהם מתייחסת הבקשה לא יפחת מ-50.

3. תשובת המשטרה
3.1 תשובת המשטרה לבקשה תינתן לא יאוחר מ-21 ימים ממועד הגשתה, באופן שיובא לידיעת מגיש הבקשה בעת הגשתה.

3.2 אישור המשטרה יינתן לפי טופס 6 שבתוספת.

3.3 הודעה על סירוב המשטרה לתת אישור, תינתן לפי טופס 7 שבתוספת.

4. ריכוז נתונים ממוחשב
המשטרה תנהל, לפי סעיף 3(ג) לחוק, ריכוז נתונים ממוחשב, של פרטים אלה:

4.1 פרטים מזהים של המעסיק;

4.2 פרטי המוסד שנמסרו בעת הגשת הבקשה;

4.3 פרטים מזהים של הבגיר;

4.4 מועד הגשת הבקשה;

4.5 פרטי תחנת המשטרה המטפלת בבקשה;

4.6 מועד ביצוע הבדיקה המשטרתית;

4.7 פרטים מזהים של נותן תשובת המשטרה ותוכנה;

4.8 מועד מתן התשובה, ואם נשלחה בדואר רשום - מועד שליחתה.

5. תחילה
תחילתן של תקנות אלה שישים ימים מיום פרסומן.

תוספת
טופס 1
(תקנה 2(א)(1)) ו-(ב)(2))
בקשת בגיר לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
1. אני הח"מ 
 






שם פרטי
 שם משפחה
מס' זהות

תאריך לידה
 מען 
 מיקוד
מבקש כי יינתן לי אישור משטרה לכך שאין מניעה לפי החוק להעסקתי במוסד המצוין בטופס 2 המצורף.
2. אני מייפה את כוחו של 








 
שם פרטי 
שם משפחה
מס' זהות
להגיש בקשה זו בשמי.
מצ"ב:
תעודת מוסד - טופס 2.
צילום תעודת זהות של הבגיר*.

תאריך
חתימה
_________

* אם מגיש הבקשה איננו הבגיר.
טופס 2
(תקנה 2(א)(1))
תעודת מוסד
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
שם המוסד1
 סוג המוסד2


מס' רישום3
 מען המוסד1


מיקוד
 טלפון


אני הח"מ







 שם פרטי
 שם משפחה
 מס' זהות
מנהל המוסד4
/מנהל התאגיד
/

שם המוסד
שם התאגיד
אחראי על קבלת אדם לעבודה ב
/ 



שם המשרד הממשלתי
 שם הרשות המקומית
מאשר כי תעודה זו ניתנת על ידי בענין העסקתו במוסד של



שם פרטי
אני מצהיר כי המוסד האמור הוא מוסד כהגדרתו בחוק.

תאריך
חתימה
_________

1 אם שם המוסד אינו ידוע בעת הגשת הבקשה, יצוין סוג המוסד בלבד, ואין צורך למלא את פרטי מען המוסד.
2 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
3 אם התאגיד רשום על פי חוק.
4 נא מלא את האפשרות המתאימה מבין ארבע האפשרויות: מנהל מוסד או מנהל תאגיד או אחראי במשרד ממשלתי או אחראי ברשות מקומית.
נספח מספר 1

דף 4 מתוך 7
טופס 3
(תקנה 2(א)(2), (ג)(2) ו-(ד))
בקשת מעסיק שאינו משרד ממשלתי או רשות מקומית לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
אני הח"מ 
 






שם פרטי
 שם משפחה
מס' זהות
משמש מנהל מוסד/תאגיד1



 שם מוסד/תאגיד
 מען 
 
 מיקוד
 טלפון
א. אבקש לקבל אישור המשטרה לכך שאין מניעה להעסיק במוסד2



 סוג מוסד
את3





שם פרטי
שם משפחה

מס' זהות
תאריך לידה
מען
ב. אני מצהיר כי המוסד האמור הוא מוסד כהגדרתו בחוק.
ג. מצ"ב ייפוי כוח מטעם הבגיר/ים וצילום תעודת זהות של הבגיר/ים.
ד. אני מייפה את כוחו של





שם פרטי 
שם משפחה

 להגיש בקשה זו בשמי.
 מס' זהות

תאריך
חתימה
בקשת מעסיק לקבל אישור משטרה/רשימה מרוכזת
שם המוסד/התאגיד
מען

מיקוד

טלפון
מס'
 מס' זהות
שם פרטי
 שם משפחה 
 תאריך לידה
 מען 

תאריך
חתימה
_________

1 נא הקף בעיגול את האפשרות המתאימה.
2 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
3 במקרה שבו מתייחסת הבקשה למספר בגירים יש לציין את הפרטים הנדרשים ברשימה המצורפת.
4 יש למלא אם מגיש הבקשה איננו מנהל המוסד או התאגיד.
נספח מספר 1

דף 5 מתוך 7
טופס 4
(תקנה 2(א)(2), (ג)(2) ו-(ד))
בקשת מעסיק שהוא משרד ממשלתי או רשות מקומית לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
אני הח"מ 
 






שם פרטי
 שם משפחה
מס' זהות

אחראי ב
על קבלת אדם לעבודה במוסד2

 שם משרד ממשלתי/שם רשות מקומית
 שם המוסד
מען המוסד
מיקוד
טלפון
שהוא3



סוג המוסד
א. אבקש לקבל את אישור המשטרה לכך שאין מניעה להעסיק במוסד2


שם המוסד


את3





שם פרטי
שם משפחה

מס' זהות
תאריך לידה
מען
ב. אני מצהיר כי המוסד האמור הוא מוסד כהגדרתו בחוק.
ג. מצ"ב ייפוי כוח מטעם הבגיר/ים וצילום תעודת זהות של הבגיר/ים.
ד.5 אני מייפה את כוחו של 






 להגיש בקשה זו בשמי. שם פרטי
שם משפחה
 מס' זהות



תאריך
חתימה
_________

1 נא מלא את האפשרות המתאימה.
2 אם שם המוסד אינו ידוע בעת הגשת הבקשה, יצוין סוג המוסד בלבד, ואין צורך למלא את פרטי מען המוסד.
3 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
4 במקרה שבו מתייחסת הבקשה לכמה בגירים יש לציין את הפרטים הנדרשים ברשימה המצורפת.
5 יש למלא אם מגיש הבקשה איננו האחראי על קבלת אדם לעבודה במוסד.
בקשת מעסיק לקבל אישור משטרה/רשימה מרוכזת 
 שם המוסד מען המוסד
מיקוד

טלפון
מס'
 מס' זהות
שם פרטי
 שם משפחה 
 תאריך לידה
 מען 

תאריך
חתימה
_________

1 אם שם המוסד אינו ידוע בעת הגשת הבקשה, יש למלא את פרטי המשרד הממשלתי או הרשות המקומית.
נספח מספר 1

דף 6 מתוך 7
טופס 5
(תקנה 2(א)(2)) 
יפויי כוח למעסיק או למוסד
לפי חוק למניעת העסקה של עברייני מין במוסד המכוון למתן שירות לקטינים, התשס"א2001-
אני הח"מ 
 בעל תעודת זהות



המתגורר ב


מייפה את כוחו/ה של


 שהוא/היא:

 שם פרטי
שם משפחה
1.1 מנהל המוסד/התאגיד
2. האחראי על קבלת אדם לעבודה במשרד ממשלתי
/ברשות מקומית
(מחק את המיותר)
או מי מטעמו, לבקש ולקבל בשמי ובמקומי את אישור המשטרה בהתאם לחוק למניעת העסקה של עברייני מין במוסד המכוון למתן שירות לקטינים, התשס"א2001-, לצורך העסקתי במוסד2

/אצל המעסיק



שם המוסד
שם המעסיק
אני מצרף לייפוי כוח זה צילום של תעודת הזהות שלי.
ניתן היום הזה
 בחודש
שנת



חתימה
3 אני הח"מ







שם פרטי
 שם משפחה
מס' זהות
1.1 מנהל המוסד/התאגיד
2. האחראי על קבלת אדם לעבודה במשרד ממשלתי
/ברשות מקומית
(מחק את המיותר)
מצהיר כי ידוע לי שעלי לשמור טופס זה לתקופה של שנתיים מיום הגשת הבקשה.

חתימה
_________

1 נא סמן את האפשרות המתאימה.
2 אם שם המוסד אינו ידוע בעת הגשת הבקשה, יש למלא שם המעסיק בלבד.
3 למילוי על ידי המעסיק.
נספח מספר 1

דף 7 מתוך 7
טופס 6
(תקנה 3(ב))
אישור המשטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
בענין העסקתו של*
 
 





שם פרטי
 שם משפחה
מס' זהות
במוסד**
על ידי



שם המוסד
שם המעסיק
אני מאשר כי על פי הנתונים הקיימים במאגרי המידע המשטרתיים ביום


אין מניעה להעסקתו של הנ"ל לפי החוק.
 מס' אישי שם פרטי
שם משפחה
פרטי היחידה המשטרתית

תאריך
חתימה
אישור המשטרה/רשימה מרוכזת 
 שם המוסד/המעסיק מען המוסד
מיקוד

טלפון
מס'
 מס' זהות

שם פרטי
 שם משפחה 
 אישור 

תאריך
חתימה
_________

* התייחסה הבקשה לאישור המשטרה לרשימת בגירים, יפורטו אלה מביניהם שנקבע כי אין מניעה להעסקתם במוסד, ברשימה המצורפת.
** אם שם המוסד אינו ידוע בעת הגשת הבקשה יצוין שם המעסיק בלבד.
טופס 7
(תקנה 3(ג))
הודעה על סירוב לתת אישור המשטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
בענין העסקתו של
 
 





שם פרטי
 שם משפחה
מס' זהות
במוסד*
על ידי



שם המוסד
שם המעסיק
לפי הנתונים הקיימים במאגרי המידע המשטרתיים ביום


לא ניתן לאשר את העסקתו של הנ"ל לפי החוק.
 מס' אישי שם פרטי
שם משפחה
פרטי היחידה המשטרתית

תאריך
חתימה
ניתן להוריד את חוברות הקול קורא ללא תשלום באתר מינהל הרכש הממשלתי בכתובת: 





HTTP://WWW.MR.GOV.IL





בכבוד רב,


אורנה מיטמיגר


מנהלת אגף רכש מכרזים והתקשרויות





לתשומת לב המציעים, בכניסה לבנין מתקיימים סדרי אבטחה ובדיקת תעודות אישיות, קיימת בעיית חניה בסביבה, הפרעות כלליות בתנועה בירושלים וכדומה אשר עלולים לגרום לעיכוב בכניסה. 


לפיכך על המציעים לקחת זאת בחשבון על מנת לוודא הגעה במועד לתיבת המכרזים.









